PATVIRTINTA

Rajono savivaldybės tarybos 
2011 m. spalio 27 d. sprendimu Nr. T-226
                                  RAJONO SAVIVALDYBĖS TARYBOS VEIKLOS

REGLAMENTAS

I. BENDROSIOS NUOSTATOS


1. Rajono savivaldybės tarybos veiklos reglamentas (toliau – reglamentas) nustato rajono savivaldybės tarybos (toliau – tarybos), rajono savivaldybės vadovo – mero (toliau – mero), rajono savivaldybės mero pavaduotojo (toliau – mero pavaduotojo), rajono savivaldybės tarybos komitetų (toliau – komitetų), rajono savivaldybės komisijų (toliau – komisijų) ir atskirų rajono savivaldybės tarybos narių (toliau − tarybos narių) veiklos tvarką ir formas.


2. Reglamentas parengtas vadovaujantis Lietuvos Respublikos Konstitucijos, Lietuvos Respublikos vietos savivaldos įstatymo ir kitų įstatymų nuostatomis.


3. Reglamentas tvirtinamas ir gali būti keičiamas tarybos sprendimu, kai už jį balsuoja posėdyje dalyvaujančių tarybos narių dauguma. Šis reglamentas galioja ir išrinktai naujai tarybai.


4. Visa tarybos, jos suformuotų institucijų ir atskirų tarybos narių veikla turi būti vykdoma laikantis reglamento nuostatų. Jeigu būtina priimti sprendimą ar vykdyti kitą veiklą, kuri neprieštarauja įstatymams, pirmiausia sprendimai priimami ar kita veikla vykdoma pagal įstatymą, vėliau pakeičiant atitinkamas reglamento nuostatas.


II. TARYBA


5. Taryba yra savivaldybės atstovaujamoji institucija, įgyvendinanti savivaldos teisę valstybės teritorijos administraciniame vienete – savivaldybėje, turinti vietos valdžios ir viešojo administravimo teises ir pareigas. Tarybą sudaro įstatymų nustatyta tvarka demokratiškai išrinkti savivaldybės bendruomenės atstovai – 25 tarybos nariai.


6. Tarybos įgaliojimai prasideda, kai į pirmąjį posėdį susirenka išrinkti tarybos nariai, ir baigiasi, kai į pirmąjį posėdį susirenka naujai kadencijai išrinkti tarybos nariai.


7. Pagrindinė tarybos veiklos forma yra tarybos posėdis, kuriame taryba kolegialiai įgyvendina savo įgaliojimus. 


8. Tarybos veikla tarp tarybos posėdžių tęsiama komitetuose ir komisijose, taip pat tarybos nariams bendraujant su rinkėjais. 


III. PIRMASIS TARYBOS POSĖDIS

             
9. Pirmajame  išrinktos naujos tarybos posėdyje:

              9.1. prisiekia tarybos nariai;

  9.2. gali būti posėdžio pirmininkui įteikiami vieši pareiškimai  dėl    tarybos                                                                                                                                                     

narių vienijimosi į  frakcijas,   dėl  tarybos  daugumos ir tarybos   mažumos (opozicijos) sudarymo;
  9.3. priimamas  sprendimas dėl  savivaldybės   administracijos direktoriaus (toliau 

direktorius) (direktoriaus pavaduotojo) atleidimo iš pareigų, nes baigėsi jo įgaliojimų laikas, ir pavedimo jam eiti pareigas  tol, kol  bus  paskirtas     direktorius (direktoriaus pavaduotojas) naujai kadencijai;

   9.4.  renkamas  meras, gali   būti skiriami   mero  pavaduotojas    ir     direktorius.

Mero pavaduotojas   ir direktorius negali būti   skiriami, jeigu  pirmajame posėdyje meras neišrenkamas. 


10. Pirmąjį išrinktos naujos tarybos posėdį šaukia apygardos rinkimų komisijos pirmininkas ne anksčiau kaip ankstesnės kadencijos tarybos įgaliojimų paskutinę dieną ir ne vėliau kaip praėjus 7 kalendorinėms dienoms nuo ankstesnės kadencijos tarybos įgaliojimų paskutinės dienos.


11. Apie pirmojo tarybos posėdžio sušaukimo laiką ir vietą apygardos rinkimų komisijos pirmininkas ne vėliau kaip prieš 14 dienų paskelbia vietos spaudoje ir kitose visuomenės informavimo priemonėse.


12. Jeigu apygardos rinkimų komisijos pirmininkas išrinktos naujos tarybos posėdžio nesušaukia iki nustatyto termino pabaigos, išrinktos naujos tarybos nariai renkasi patys kitą dieną pasibaigus šiam terminui. Šiuo atveju posėdžiui pirmininkauja pagal amžių vyriausias tarybos narys.

                   13. Patalpas posėdžiui parengia savivaldybės administracija (toliau – administracija). Turi būti parengtos vietos išrinktiems naujos tarybos nariams bei kitiems posėdžio dalyviams, patalpos aprūpintos garso ir įrašo aparatūra, turi būti parengta balsavimo kabina bei balsadėžė. Už tinkamą pasirengimą pirmajam posėdžiui atsakingas direktorius.


14. Posėdžio metu salėje išrinktos naujos tarybos nariai turi sėdėti atskirai nuo kitų posėdžio dalyvių.


15. Pirmajam tarybos posėdžiui pirmininkauja apygardos rinkimų komisijos pirmininkas, o sekretoriauja direktoriaus paskirtas administracijos darbuotojas.


16. Posėdį pradeda apygardos rinkimų komisijos pirmininkas. Jis paskelbia, kiek išrinktų naujos tarybos narių užsiregistravo dalyvauti posėdyje. Posėdis tęsiamas, jeigu užsiregistravo daugiau kaip pusė išrinktų naujos tarybos narių. Jeigu nedalyvauja daugiau kaip pusė išrinktų tarybos narių, apygardos rinkimų komisijos pirmininkas paskelbia kito posėdžio datą. Kitas posėdis turi būti sušauktas ne vėliau kaip per 5 kalendorines dienas.


18. Prieš pradėdamas mero rinkimo procedūrą, posėdžio pirmininkas paskelbia, kad baigėsi ankstesnės kadencijos tarybos narių įgaliojimai ir kad įsigaliojo išrinktų naujos tarybos narių įgaliojimai.


 19. Sudaroma balsų skaičiavimo komisija, į kurią kiekviena rinkimus laimėjusi partija, koalicija ar nepriklausomi tarybos nariai gali deleguoti savo atstovą. Balsų skaičiavimo komisijos nariai išsirenka komisijos pirmininką ir sekretorių.

                  
20. Apygardos rinkimų komisijos pirmininkas supažindina tarybos narius su mero rinkimų procedūra.


21. Mero rinkimo procedūra:


21.1. Mero kandidatūrą gali siūlyti partijos, frakcijos, koalicijos ir atskiri tarybos nariai. Atskiro tarybos nario pasiūlytai kandidatūrai turi pritarti dar bent vienas tarybos narys. Tarybos narys gali siūlyti ir savo kandidatūrą.


21.2. Baigus siūlyti kandidatus, posėdžio pirmininkas perskaito visų kandidatų pavardes abėcėlės tvarka ir paklausia, ar jie sutinka balotiruotis.


21.3. Posėdžio pirmininkas visiems pasiūlytiems ir sutikusiems balotiruotis kandidatams abėcėlės tvarka suteikia žodį savo būsimos veiklos programai perskaityti (iki 10 minučių) ir atsakyti į tarybos narių klausimus (iki 15 minučių).


21.4. Vėliau posėdžio pirmininkas skelbia diskusiją dėl pasiūlytų kandidatų ir jų pristatytų programų. Diskusijoje turi teisę kalbėti (iki 3 minučių) visi tarybos nariai. Tarybos narių, kalbančių partijos, frakcijos ar koalicijos vardu, kalba gali tęstis iki 5 minučių.


21.5. Pasibaigus diskusijai, pirmininkas suteikia kandidatams baigiamąjį žodį (iki 5 minučių), kurio metu kandidatas gali atsisakyti balotiruotis rinkimuose į mero pareigas. 


21.6. Visų sutikusių balotiruotis kandidatų vardai ir pavardės abėcėlės tvarka įrašomi į slapto balsavimo biuletenius.


21.7. Balotiruotis į merus gali ir vienas kandidatas.


21.8. Apygardos rinkimų komisijos pirmininkas pateikia tarybai tvirtinti administracijos parengtą slapto balsavimo biuletenio pavyzdį.


21.9. Už balsavimo organizavimą yra atsakinga tarybos sudaryta balsų skaičiavimo komisija. Ji antspauduoja balsavimo biuletenius apygardos rinkimų komisijos antspaudu, išdalina juos tarybos nariams, kurie pasirašo balsavimo biuletenių išdavimo sąraše.


21.10. Kiekvienas tarybos narys balsavimo biuletenyje pažymi asmenį, už kurį jis balsuoja. Kai meras renkamas tik iš vienos kandidatūros, pagal atitinkamą tarybos patvirtintą biuletenio formą balsuojama „už“ arba „prieš“ kandidatą. Negaliojančiais pripažįstami nepatvirtinto pavyzdžio biuleteniai, neužpildyti biuleteniai, taip pat biuleteniai, kuriuose pažymėta daugiau kaip vieno kandidato pavardė. Papildomai įrašytos pavardės neskaičiuojamos.


21.11. Užpildyti balsavimo biuleteniai sumetami į balsadėžę. Pasibaigus balsuoti skirtam laikui, balsų skaičiavimo komisija išima balsavimo biuletenius iš balsadėžės ir suskaičiuoja balsus, atiduotus už kiekvieną kandidatą, ir apie tai balsų skaičiavimo komisijos pirmininkas informuoja tarybą.


21.12. Jeigu vienas iš biuletenyje įrašytų kandidatų gavo daugiau kaip pusę visų tarybos narių balsų, jis laikomas išrinktas meru.

                 
21.13. Taryba balsavimu priima spendimą dėl mero rinkimų rezultatų patvirtinimo, kurį pasirašo apygardos rinkimų komisijos pirmininkas arba vyriausias pagal amžių tarybos narys.

                 
21.14. Jeigu balsuojant nė vienas kandidatas nesurinko reikiamo balsų skaičiaus, skelbiamas naujas balsavimas, kuriame dalyvauja du daugiausia balsų surinkę kandidatai.


21.15. Jeigu išskirti dviejų kandidatų negalima (keli iš jų surinko vienodą balsų skaičių), balsavimas kartojamas ir į biuletenį įrašomos daugiausia balsų gavusių kandidatų pavardės.


21.16. Jeigu dalyvaujant dviems daugiausia balsų surinkusiems kandidatams nė vienas iš jų nesurinko daugiau kaip pusės visų tarybos narių balsų, skelbiami nauji rinkimai, kurie turi vykti kito tarybos posėdžio metu.


21.17. Prieš kiekvieną balsavimą kandidatas gali atšaukti savo sutikimą balotiruotis.



21.18.Kito tarybos posėdžio metu kandidatai siūlomi iš naujo ir procedūros kartojamos.



22. Jeigu per pirmąjį tarybos posėdį meras neišrenkamas, taryba priima sprendimą dėl kito posėdžio datos. Jis turi įvykti ne vėliau kaip per 5 kalendorines dienas po pirmojo posėdžio. 

                   

 23.  Jam taip pat pirmininkauja apygardos rinkimų komisijos pirmininkas.



24. Per pirmąjį tarybos posėdį merą išrinkus, tarybos posėdžiui pirmininkauti pradeda išrinktas meras.



25. Kandidatūros mero pavaduotojo pareigoms užimti svarstymas ir skyrimas vyksta tokia pačia tvarka, kaip ir renkant merą.


26. Mero pavaduotojo kandidatūrą siūlo išrinktas meras.


                 
26.1. Jeigu mero pasiūlytas kandidatas mero pavaduotojo pareigoms užimti gauna daugiau kaip pusę visų tarybos narių balsų, jis laikomas paskirtu mero pavaduotoju.

                 
26.2. Taryba balsavimu priima sprendimą dėl mero pavaduotojo skyrimo rezultatų patvirtinimo, kurį pasirašo meras.

                 
26.3. Jeigu už mero pasiūlytą kandidatą nebalsuoja visų tarybos narių dauguma, meras tą patį kandidatą gali siūlyti dar kartą. Siūlymų skaičius neribojamas.

                 
26.4. Administracijos direktorius į pareigas skiriamas mero teikimu tarybos sprendimu tarybos įgaliojimų laikui politinio (asmeninio ) pasitikėjimo pagrindu.

                 
26.5. Kandidatūros administracijos direktoriaus pareigoms užimti svarstymas ir skyrimas vyksta tokia pačia tvarka kaip ir skiriant mero pavaduotoją.

IV. TARYBOS POSĖDŽIAI


27. Tarybos posėdžius, išskyrus pirmąjį naujai išrinktos tarybos posėdį, šaukia meras, o kai jo nėra – mero pavaduotojas.

                 
28. Tarybos posėdžiai paprastai vyksta kiekvieną mėnesį, o reikalui esant, gali vykti ir dažniau. Posėdžiams pirmininkauja meras, o kai jo nėra, − mero pavaduotojas. Jei meras ir mero pavaduotojas posėdyje nedalyvauja, iš tarybos narių išrenkamas tarybos posėdžio pirmininkas. Tarybos posėdžio pirmininkas laikomas išrinktu, jei už jo kandidatūrą balsavo posėdyje dalyvaujančių tarybos narių dauguma. 


29. Meras, o kai jo nėra, − mero pavaduotojas privalo sušaukti posėdį, jeigu to raštu reikalauja ne mažiau kaip 1/3 išrinktų tarybos narių, pateikdami svarstytinus klausimus kartu su sprendimų projektais ne vėliau kaip per dvi savaites nuo tarybos narių reikalavimo gavimo. Jeigu per nustatytą laiką meras ar jo pavaduotojas tarybos posėdžio nesušaukia, jį gali šaukti ne mažiau kaip 1/3 išrinktų tarybos narių. Jeigu meras ar jo pavaduotojas posėdyje nedalyvauja, posėdžiui pirmininkauja ir visus posėdyje priimtus dokumentus pasirašo tarybos paskirtas tarybos narys. Tarybos posėdžio pirmininkas laikomas išrinktu, jei už jo kandidatūrą balsavo posėdyje dalyvaujančių tarybos narių dauguma.


30. Apie tarybos posėdžio laiką bei svarstyti parengtus klausimus meras, o kai jo nėra, − mero pavaduotojas arba įgaliojimus iš 1/3 išrinktų tarybos narių gavęs tarybos narys raštu praneša visiems tarybos nariams.

                 
31. Administracijos tarnautojai įteikia tarybos posėdžio dokumentus tarybos nariams ne vėliau kaip prieš 7 kalendorines dienas iki tarybos posėdžio elektroniniu paštu. Tarybos nariai, pageidaujantys tarybos posėdžio dokumentus gauti raštu, apie tai taip pat raštu turi informuoti savivaldybės tarybos sekretorių (toliau – tarybos sekretorių).

                 
32. Tarybos sekretorius teikia vietos spaudoje ir savivaldybės interneto tinklalapyje informaciją savivaldybės gyventojams apie šaukiamo tarybos posėdžio laiką bei jame      numatomus svarstyti klausimus ne vėliau kaip prieš 3 kalendorines dienas iki tarybos posėdžio pradžios. 


33. Taip pat gyventojai informuojami apie komitetų darbo laiką bei galimybę susipažinti su tarybos dokumentais savivaldybės interneto tinklalapyje bei administracijos Bendrajame skyriuje. 


34. Apie visa tai informuojamas ir gyvenamosios vietovės bendruomenės atstovas – seniūnaitis, kai svarstomi klausimai yra susiję su jo atstovaujama gyvenamosios vietovės bendruomene.


                    
35. Kiekvieno tarybos posėdžio pradžioje registruojami tarybos nariai ir kiti posėdyje dalyvaujantys asmenys. Tarybos nariai registruojami pasirašytinai ir elektroninėje sistemoje.

                 
36. Tarybos posėdžiai vyksta lietuvių kalba. Jos nemokantys kviestieji asmenys turi teisę kalbėti kita kalba, jeigu ne vėliau kaip prieš 2 darbo dienas iki tarybos posėdžio dienos apie tai praneša merui, mero pavaduotojui ar įgaliojimą iš 1/3 visų tarybos narių gavusiam tarybos nariui, kuris turi pasirūpinti vertimu.

                 
37. Tarybos posėdis yra teisėtas, jeigu jame dalyvauja visų tarybos narių dauguma (toliau – yra kvorumas), tai yra 13 tarybos narių.


38. Jeigu tarybos narys negali atvykti į tarybos posėdį, apie tai jis raštu arba kitais būdais praneša merui,  mero pavaduotojui ar tarybos sekretoriui prieš posėdį, nurodydamas priežastį. Tarybos narys apie savo nedalyvavimą nepranešęs, laikomas nedalyvavusiu posėdyje be svarbios priežasties. Svarbiomis priežastimis laikomos: liga, atostogos, tarnybinė komandiruotė, stichinė ar artimųjų žmonių nelaimės. Kitų tarybos  nario nedalyvavimo posėdyje priežasčių svarbumą įvertina Etikos komisija mero teikimu.

                    39. Tarybos posėdžiai yra atviri.


Taryba gali nuspręsti su valstybės, tarnybos ar komercine paslaptimi susijusius klausimus nagrinėti uždarame tarybos posėdyje.

40. Tarybos posėdžiuose dalyvauja savivaldybės kontrolierius, direktorius, direktoriaus pavaduotojas, tarybos sekretorius, skyrių vedėjai, seniūnai, klausimus posėdžiui rengusių komisijų pirmininkai (arba jų įgalioti komisijų nariai), su svarstomu klausimu susijusių administracijos struktūrinių padalinių vadovai arba jų atstovai bei kiti su svarstomu klausimu tiesiogiai susiję asmenys. 


41. Apie tarybos posėdžius informuojamas Vyriausybės atstovas Marijampolės apskrityje, pateikiant jam tarybos sprendimų projektus bei jų aiškinamuosius raštus tokia tvarka, kaip šie dokumentai pateikiami tarybos nariams (raštu ir elektroniniu paštu). 


42. Taip pat posėdžiuose turi teisę dalyvauti ir pasisakyti Lietuvos Respublikos Seimo ir Vyriausybės nariai, Vyriausybės atstovas Marijampolės apskrityje bei kiti kviesti asmenys.


43. Posėdžio pirmininkas:


43.1. skelbia posėdžio pradžią ir pabaigą;

                    43.2. skelbia savo iniciatyva ar frakcijos reikalavimu posėdžio pertrauką. Jei pertraukos reikalauja frakcija, pertrauka turi būti ne trumpesnė nei 20 min.Po 1,5 valandos darbo pertrauką skelbti privalo;

                 
43.3. nesant kvorumo, informuoja apie tai tarybą;

                    43.4. prižiūri, kad tarybos posėdyje būtų laikomasi šio reglamento reikalavimų;


43.5. suteikia žodį tarybos nariams, savivaldybės kontrolieriui, direktoriui, kitiems kviestiems asmenims, Vyriausybės atstovui Marijampolės apskrityje, užsiregistravusiems pas posėdžio sekretorę asmenims, ir, jeigu taryba neprieštarauja, kitiems tarybos posėdyje dalyvaujantiems asmenims, vadovauja klausimų svarstymo eigai;


43.6. kontroliuoja pasisakymų trukmę ir jeigu ji viršijama, įspėja kalbėtoją, o jam nepaklausius, nutraukia pasisakymą;


43.7. pratęsia pasisakymo laiką, jeigu klausimas svarbus ir taryba neprieštarauja;


43.8. gali įspėti kalbėtoją, jeigu jis nukrypsta nuo svarstomo klausimo esmės;


43.9. formuluoja klausimus balsavimui, vadovaudamasis šiuo reglamentu, nustato balsavimo tvarką ir pagal elektroninės balsų skaičiavimo sistemos ar balsų skaičiavimo komisijos  duomenis skelbia balsavimo rezultatus;

                    43.10. pareiškia tarybos nariams ir kitiems posėdyje dalyvaujantiems asmenims pastabas, jeigu jie nesilaiko šio reglamento arba kelia triukšmą salėje, įžeidinėja tarybą, tarybos narius, kitus asmenis ar kitaip trukdo tarybos darbui, prireikus perduoda juos svarstyti Etikos komisijai;


43.11. pasiūlo tarybos nariams spręsti klausimą dėl trukdančių posėdžiui kviestųjų arba kitų asmenų pašalinimo iš posėdžio salės.


44. Tarybos posėdžiuose sekretoriauja direktoriaus paskirtas posėdžio sekretorius. Direktorius toms pareigoms atlikti paprastai paskiria nuolat dirbantį vieną administracijos darbuotoją. Sekretoriauti posėdžiams ir būti atsakingu už tarybos posėdžių protokolų rašymą, jų kokybę, protokolų skelbimą ir saugojimą direktorius gali paskirti ir kitą administracijos darbuotoją.


45. Esant būtinybei, iš tarybos narių pagal abėcėlinį tarybos narių sąrašą sudaroma 3 asmenų balsų skaičiavimo komisija. Į komisiją neįtraukiami meras ar mero pavaduotojas. Komisija iš savo narių išsirenka pirmininką.

                    46. Posėdžio pirmininkas pateikia tarybos nariams tarybos posėdžio darbotvarkę.


47. Tarybos posėdžiuose svarstomi tik tie klausimai, dėl kurių reglamento nustatyta tvarka yra pateikti sprendimų projektai. Ekstremalių įvykių, atitinkančių Vyriausybės patvirtintus kriterijus, atvejais posėdžio pirmininkas turi teisę pateikti tarybai svarstyti klausimą ir siūlyti priimti sprendimą skubos tvarka. Šie klausimai gali būti įtraukti į darbotvarkę, jei yra sprendimo projektas ir kiti su svarstymu susiję dokumentai.


48. Tarybos posėdžio darbotvarkė gali būti papildyta ar pakeista tarybos sprendimu komiteto, komisijos, frakcijos, 1/3 dalyvaujančių posėdyje tarybos narių ir paties posėdžio pirmininko siūlymu, jei dėl šių siūlymų sprendimų projektai įregistruoti ne vėliau kaip prieš 24 valandas iki posėdžio pradžios. 


49. Darbotvarkė tvirtinama atviru balsavimu. Balsams pasiskirsčius po lygiai, lemia mero balsas. Kai posėdžiui pirmininkauja mero pavaduotojas ar kitas tarybos paskirtas tarybos narys, jų balsai nėra lemiami. 



50. Į patvirtintą darbotvarkę įrašytus klausimus tarybos posėdyje pristato klausimo rengėjas arba kitas įgaliotas asmuo (toliau – pranešėjas). Tai gali būti meras, mero pavaduotojas, direktorius, savivaldybės kontrolierius,  tarybos sekretorius ar kitas administracijos tarnautojas, tarybos komiteto pirmininkas, pavaduotojas arba komiteto atstovas, komisijos, frakcijos, koalicijos atstovas, bet kuris tarybos narys ar kitas fizinis bei juridinis asmuo, jeigu jie rengė tarybos sprendimo projektą svarstomu klausimu ar gali pateikti tarybos nariams rūpimos informacijos.



51. Vėliau pranešėjas arba klausimo rengėjas atsako į tarybos narių klausimus (iki 10 minučių). Vienas tarybos narys svarstomu klausimu gali paklausti pranešėjo ne daugiau kaip 2 kartus.


52. Diskusijose kiekvienu svarstomu klausimu galima pasisakyti (iki 3 minučių). Be to, kiekvienu svarstomu klausimu frakcijos bei koalicijos vardu turi teisę pasisakyti (iki 5 minučių) jos įgaliotas atstovas. Svarstomu klausimu vienas tarybos narys gali kalbėti 1 kartą. Posėdžio pirmininkas svarstomu klausimu (iki 3 minučių) gali leisti papildomai pasisakyti, jei taryba neprieštarauja, jau kalbėjusiam tarybos nariui bei kitiems posėdyje dalyvaujantiems asmenims. Tik posėdžio pirmininkas gali nutraukti kalbėtoją.


53. Tarybos posėdyje kiekvienu svarstomu klausimu turi teisę pasisakyti (iki 3 minučių) Vyriausybės atstovas Marijampolės apskrityje arba jo įgaliotas Vyriausybės atstovo tarnybos tarnautojas (toliau – įgaliotas asmuo). Vyriausybės atstovas arba jo įgaliotas asmuo gali vertinti sprendimo projekto atitiktį įstatymams ir kitiems teisės aktams.


54. Norintys kalbėti tarybos posėdžio metu ne tarybos nariai iki posėdžio pradžios užsiregistruoja pas posėdžio sekretorių, nurodydami, kuriuo darbotvarkės ar kitu klausimu norėtų kalbėti ir kiek laiko. Prieš posėdžio pradžią posėdžio sekretorius posėdžio pirmininkui pateikia norinčiųjų kalbėti sąrašą. Posėdžio pirmininkas, tarybai sutikus, gali leisti pasisakyti ir neužsiregistravusiems asmenims.


55. Pasibaigus diskusijoms, pranešėjas turi teisę tarti baigiamąjį žodį (iki 3 minučių).


56. Baigus diskusijas dėl kiekvieno svarstomo klausimo, balsavimu yra priimamas tarybos sprendimas. Posėdžio pirmininkas skelbia balsavimo pradžią bei formuluoja klausimus balsavimui, siūlydamas balsuoti už sprendimo projektą. Esant pasiūlymų, pastabų ar pataisų, posėdžio pirmininkas pirmiausia balsavimui teikia pasiūlymus, pastabas ar pataisas, tik vėliau sprendimo projektą ir pabaigoje visą projektą su pakeitimais. Balsuojant replikos ir pastabos dėl balsavimo motyvų neleidžiamos.


57. Sprendimai gali būti tokie: pritarti pateiktam tarybos sprendimo projektui, atmesti tarybos sprendimo projektą, atidėti tarybos sprendimo projekto svarstymą kitam tarybos posėdžiui (redaguoti jį arba surinkti papildomos informacijos). Atidėtas sprendimas forminamas atskiru dokumentu – sprendimu. Galutiniam tarybos sprendimo projektui parengti gali būti sudaroma redakcinė arba kita tarybos komisija ir posėdžio pirmininko teikimu paskiriamas jos pirmininkas. Jis praneša tarybai komisijos darbo rezultatus ir pristato tarybai sprendimo projektą.


58. Tarybos sprendimai priimami atviru, slaptu ar vardiniu balsavimu. Balsuoti gali tik posėdyje dalyvaujantys tarybos nariai. Posėdyje dalyvaujančiais tarybos nariais laikomi asmenys, elektroninėje sistemoje  savo asmenine kortele pažymintys apie savo dalyvavimą. Posėdyje nedalyvaujančiais tarybos nariais laikomi asmenys, iš elektroninės sistemos lizdo išėmę savo asmeninę kortelę arba išėmę savo asmeninę kortelę ir išėję iš posėdžių salės. Jei balsuojama ne elektronine sistema, o rankų pakėlimu, nedalyvaujančiais posėdyje tarybos nariais laikomi iš posėdžio salės išėję asmenys, dalyvaujančiais  - reglamento 35 punkte nustatyta tvarka užsiregistravę tarybos nariai ir esantys posėdžio salėje.


59. Atvirai (vardiniu būdu) balsuojama elektronine sistema. Procedūros klausimais balsuojama atvirai. Esant būtinybei, atvirai balsuojama rankos pakėlimu. Tarybos nariai balsuoja asmeniškai. Balso teisė negali būti perduota kitiems asmenims.

                   60. Slaptai balsuojama, kai renkamas meras,skiriamas  mero  pavaduotojas,    direktorius, direktoriaus pavaduotojas, sprendžiamas nepasitikėjimo meru, mero pavaduotoju,       direktoriumi,direktoriaus pavaduotoju klausimas. Slaptas balsavimas reglamente nustatyta tvarka galimas ir  tais  atvejais,  kai skiriami Kontrolės komiteto pirmininkas, Kontrolės   komiteto   pirmininko  pavaduotojas,  Administracinės komisijos pirmininkas, Etikos komisijos pirmininkas, sprendžiamas nepasitikėjimo  Kontrolės komiteto pirmininku, Kontrolės komiteto pirmininko  pavaduotoju,  Administracinės  komisijos  pirmininku, Etikos  komisijos  pirmininku  klausimas. Duomenys apie kiekvieno tarybos   nario   balsavimą,  išskyrus  atvejus,  kai  balsuojama slaptai,  yra  vieši.  Tarybos  narių  balsavimo  rezultatai  yra saugomi   informacinėse   laikmenose  ir  skelbiami  savivaldybės interneto tinklalapyje.

                    Slaptai  balsuojama pertraukos metu naudojant specialios formos balsavimo biuletenius. Balsavimo biuletenius parengia administracija ir tvirtina taryba, o tarybos nariams juos išduoda balsų skaičiavimo komisija. Balsuojant specialios formos balsavimo biuleteniais, balsavimo vietoje turi būti balsavimo kabina ir balsadėžė.


61. Negaliojančiais pripažįstami nepatvirtinto pavyzdžio biuleteniai, taip pat tie, kuriuose paliktų pavardžių skaičius viršija renkamų pareigūnų skaičių arba paliktas daugiau kaip vienas pasirinkimui duotas teiginys. Papildomai įrašytos pavardės ir teiginiai neskaičiuojami.


62. Viename biuletenyje abėcėlės tvarka gali būti rašomos kandidatų pavardės tik į vienas pareigas.


63. Visais atvejais biuletenis turi turėti antraštę, kurioje aiškiai būtų nurodyta, dėl ko balsuojama.


64. Slapto balsavimo rezultatus skelbia balsų skaičiavimo komisijos pirmininkas.


65. Balsavimas gali būti vardinis, jeigu to pageidauja ne mažiau kaip 1/3 posėdyje dalyvaujančių tarybos narių. Šiuo atveju kiekvienas tarybos narys turi užpildyti balsavimo biuletenį, jį pasirašyti ir įteikti balsų skaičiavimo komisijai. Pasibaigus balsavimui, posėdžio pirmininkas paskelbia, kaip balsavo kiekvienas tarybos narys, garsiai perskaitydamas tarybos narių pavardes ir jų balsavimo rezultatus. Tarybos narys atsistojęs tai patvirtina.


66. Balsuojant rankos pakėlimu ar biuleteniais, balsus skaičiuoja balsų skaičiavimo komisija.

                    67. Jei nagrinėtu klausimu buvo balsuojama, bet sprendimas nebuvo priimtas, pakartotinai šis klausimas, taip pat ir atidėtas klausimas gali būti svarstomi tik kitame tarybos posėdyje.

                    68. Balsavimui gali būti pateiktas vienas arba keli alternatyvūs teiginiai. Pirmuoju atveju balsuojama „už“, „prieš“ arba „susilaikė“. Antruoju atveju vienas tarybos narys balsuoja tik už vieną pasirinktą teiginį.

69. Alternatyvūs teiginiai paprastai pateikiami balsavimui pagal pateikimo svarstyti eilę. Esant reikalui, posėdžio pirmininkas gali keisti balsavimo tvarką, jei sutinka pasiūlymo autorius.


70. Tarybos sprendimai, išskyrus atvejus, nurodytus šiame reglamente, priimami posėdyje dalyvaujančių jos narių balsų dauguma. Jei balsai pasiskirsto po lygiai, sprendžiamąjį balsą turi meras (pvz.: dalyvaujant 20 tarybos narių, balsavus 10 „už“ ir 10 „prieš“ – lemia mero balsas. Balsavus 10 „už“ ir 10 „susilaikius“ – lemia mero balsas. Balsavus 10 „už“, 9 „prieš“ ir 1 „susilaikius“ – balsai po lygiai nepasiskirsto, mero balsas nėra lemiamas, sprendimas nepriimtas). Jeigu meras posėdyje nedalyvauja, tai yra posėdžiui pirmininkauja kitas asmuo, o balsai pasiskirsto po lygiai, laikoma, kad sprendimas nepriimtas. Dėl  tarybos posėdžiuose svarstomų klausimų balsuojama atvirai, išskyrus atvejus, kai renkamas meras, skiriamas mero pavaduotojas, direktorius, direktoriaus pavaduotojas, sprendžiamas nepasitikėjimo meru, mero pavaduotoju, kolegija, kitų personalijų klausimas. Duomenys apie kiekvieno tarybos nario balsavimą, išskyrus atvejus, kai renkamas meras, skiriamas mero pavaduotojas, direktorius, direktoriaus pavaduotojas, sprendžiamas nepasitikėjimo meru, mero pavaduotoju, kolegija, kitų personalijų klausimas, yra vieši. Tarybos narių balsavimo rezultatai yra saugomi informacinėse laikmenose ir skelbiami savivaldybės interneto tinklalapyje. 

71. Tarybos narys privalo nusišalinti, kai sprendžiami su juo ar jo šeimos nariais ir artimais giminaičiais susiję turtiniai ar finansiniai klausimai arba kai jo dalyvavimas priimant sprendimus galėtų sukelti viešųjų ir privačių interesų konfliktą. Tarybos narys prieš atskiro klausimo nagrinėjimą apie galimą interesų konfliktą privalo pranešti posėdžio pirmininkui bei nedalyvauti sprendimo priėmimo procedūrose, išimdamas asmeninę kortelę iš elektroninės sistemos lizdo. Apie tai būtinai turi būti pažymėta tarybos posėdžio protokole.
                   Kai sprendimas yra susijęs su daugumos tarybos narių privačiais interesais, sprendimas (jeigu tai įmanoma) turėtų būti išskaidomas į dalis, dėl kiekvienos dalies balsuojama atskirai, o tarybos narys privalo nusišalinti nuo tos sprendimo dalies, kuria yra suinteresuotas.

Kai tokio sprendimo neįmanoma išskaidyti į dalis, o sprendimas yra susijęs su daugumos tarybos narių privačiais interesais ir jiems nusišalinus sprendimą priimti būtų neįmanoma (pavyzdžiui sprendžiant klausimą dėl centralizuotai teikiamos šilumos energijos kainos ar jos kompensavimo gyventojams, visiems gyventojams aktualių mokesčių, lengvatų ir pan.), tarybos nariai balsų dauguma gali nuspręsti dalyvauti tolesnėje procedūroje ir klausimą spręsti iš esmės.


V. TARYBOS POSĖDŽIUI PATEIKIAMŲ SVARSTYTI KLAUSIMŲ RENGIMAS


72. Inicijuoti tarybos kompetencijai priklausančius klausimus gali meras, mero pavaduotojas, savivaldybės kontrolierius, tarybos sekretorius, komitetai, komisijos, frakcijos, koalicijos, atskiri tarybos nariai, administracija, Vyriausybės atstovas Marijampolės apskrityje, nevyriausybinės organizacijos, fiziniai ir juridiniai asmenys ar jų įgalioti atstovai. Nevyriausybinės organizacijos, fiziniai ir juridiniai asmenys ar jų įgalioti atstovai dėl siūlomo svarstyti tarybos posėdyje klausimo gali raštu kreiptis į merą, komitetą ar atskirą tarybos narį. Mero pavaduotojas, administracija ir Vyriausybės atstovas Marijampolės apskrityje apie siūlomą svarstyti klausimą privalo informuoti merą. Savivaldybės kontrolierius, komitetai,  komisijos, frakcijos, koalicijos ir atskiri tarybos nariai gali patys rengti tarybos sprendimų projektus inicijuojamais klausimais arba kreiptis į merą dėl jų rengimo. Meras siūlomiems svarstyti tarybos posėdyje klausimams parengti gali sudaryti komisiją, į kurią įtraukiami klausimų iniciatoriai, arba įpareigoti administraciją ar tarybos sekretorių atitinkamu klausimu parengti tarybos sprendimo projektą. 


73. Paprastai klausimus svarstyti tarybai rengia komitetai, komisijos, frakcijos, koalicijos, atskiri tarybos nariai, savivaldybės kontrolierius, meras, mero pavaduotojas, direktorius, tarybos sekretorius ir kiti asmenys(toliau – projektų rengėjai).


74. Prieš pateikiant sprendimų projektus merui, jie užregistruojami administracijos Bendrajame skyriuje. Užregistruoti galima, likus ne mažiau kaip 8 kalendorinėms dienoms iki posėdžio. Projektuose turi būti nurodyti sprendimo rengėjai, pranešėjai, į posėdį šio klausimo nagrinėjimui kviečiami asmenys ir sąrašas asmenų, kurie privalo vykdyti sprendimą ar susipažinti su juo. Užregistruoti sprendimų projektai artimiausią darbo dieną skelbiami savivaldybės interneto tinklalapyje ir elektroniniu paštu išsiunčiami tarybos nariams.


75. Po sprendimų projektų registracijos administracijos Bendrojo skyriaus vedėja pateikia sprendimų projektus direktoriui. Sprendimo projektas pateikiamas kartu su aiškinamuoju raštu, kuris yra informacinis dokumentas. Aiškinamajame rašte nurodoma:


75.1. parengto projekto tikslai ir laukiami rezultatai;


75.2. projekto rengimo metu gauti specialistų vertinimai ir išvados. Prie šiame punkte nurodytų pareigų turi būti ir šias pareigas užimančių asmenų suderinimo žymos parašais;


75.3. galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą;


75.4. kiti, projektų rengėjų nuomone, reikalingi paaiškinimai;


75.5. teisinį išsilavinimą turinčio savivaldybės administracijos specialisto suderinimo žyma parašu;


75.6. visi informaciniams dokumentams būtini rekvizitai.


76. Direktorius, susipažinęs su pateiktais sprendimų projektais ir juos pasirašęs, pateikia tarybos sekretoriui. 


77. Tarybos posėdžio darbotvarkės projektą parengia tarybos sekretorius, darbotvarkę sudaro meras, ją tvirtina taryba. 


78. Jeigu gaunami keli alternatyvūs tarybos sprendimo projektai tuo pačiu klausimu, jie į darbotvarkę įrašomi vienu punktu ir nagrinėjami kartu. Alternatyvūs projektai turi būti pateikti ir bendra tvarka užregistruoti iki komiteto posėdžio pradžios.


79. Komitetų ir tarybos posėdžių metu pateiktiems papildomiems klausimams alternatyvūs projektai gali būti pateikiami ir tarybos posėdžio metu.


80. Jeigu meras į tarybos posėdžio darbotvarkę neįrašo iš projekto rengėjo gauto parengto klausimo, jis apie tai privalo raštu informuoti projekto rengėją (išskyrus rengėjus – administracijos darbuotojus), nurodydamas motyvus, kodėl klausimas nebuvo įrašytas į posėdžio darbotvarkės projektą. Dėl šių klausimų įtraukimo į to paties posėdžio darbotvarkę sprendžia taryba, kuriai meras privalo pateikti neįtrauktus klausimus. 

VI. TARYBOS KOMPETENCIJA

81. Taryba veikia pagal Vietos savivaldos įstatymo nustatytą išimtinę ir paprastąją kompetenciją.


82. Išimtinė tarybos kompetencija:


82.1. reglamento tvirtinimas;

    82.2. mero  rinkimai, jo atleidimas iš pareigų prieš   terminą,

mero darbo užmokesčio nustatymas;

   
82.3. mero pavaduotojų skaičiaus nustatymas, mero   pavaduotojo skyrimas  mero teikimu ir atleidimas  iš   pareigų prieš  terminą, mero pavaduotojo darbo   užmokesčio nustatymas įstatymų nustatyta tvarka; 


82.4. mero pavaduotojo veiklos sričių  nustatymas mero teikimu;


82.5. sprendimo  dėl tarybos  kolegijos   sudarymo priėmimas  ir    tarybos  kolegijos  sudarymas   mero teikimu;


82.6. komitetų, komisijų, kitų savivaldybės darbui  organizuoti  reikalingų darinių ir įstatymuose   numatytų kitų komisijų sudarymas ir jų nuostatų tvirtinimas;

    
82.7. Kontrolės komiteto pirmininko ir jo pavaduotojo  skyrimas, Kontrolės komiteto veiklos programos tvirtinimas;

    
82.8.   pretendentų  į  savivaldybės  kontrolieriaus    pareigas atrankos   komisijos  sudarymas,  sprendimų  dėl     savivaldybės kontrolieriaus priėmimo į pareigas ir atleidimo iš jų  priėmimas, savivaldybės kontrolės ir audito tarnybos steigimas  savivaldybės kontrolieriaus   teikimu,   didžiausio   valstybės     tarnautojų pareigybių  ir  darbuotojų,  dirbančių  pagal  darbo    sutartis, skaičiaus šioje tarnyboje nustatymas, savivaldybės kontrolieriaus (savivaldybės  kontrolės ir audito tarnybos) metinės   ataskaitos svarstymas  ir  sprendimo dėl jos priėmimas,  įstatymų   numatyto savivaldybės   kontrolieriaus   darbo  užmokesčio     nustatymas, savivaldybės  kontrolieriaus  (savivaldybės kontrolės ir   audito tarnybos) nuostatų tvirtinimas;

    
82.9.  direktoriaus   (direktoriaus pavaduotojo) priėmimas į pareigas ir atleidimas  iš  jų; sprendimų dėl  direktoriaus   pavaduotojo  pareigybės  steigimo priėmimas;  sprendimų dėl šiame įstatyme nustatytų   savivaldybės vykdomosios   institucijos  funkcijų  paskirstymo direktoriui  ir, jei tokia  pareigybė steigiama, direktoriaus  pavaduotojui priėmimas;   sprendimų dėl direktoriaus  teisės   pavesti įgyvendinti   funkcijas  apribojimo  priėmimas;  sprendimų dėl direktoriaus pavadavimo  priėmimas, direktoriaus  ir  direktoriaus  pavaduotojo  darbo užmokesčio nustatymas;

    
82.10. administracijos struktūros,  nuostatų   ir darbo užmokesčio fondo tvirtinimas, didžiausio leistino valstybės tarnautojų  pareigybių  ir  darbuotojų,  dirbančių  pagal   darbo sutartis,  skaičiaus administracijoje   nustatymas direktoriaus siūlymu mero teikimu;

    
82.11.  sprendimų  dėl mero politinio (asmeninio)   pasitikėjimo valstybės tarnautojų pareigybių steigimo, jų skaičiaus  nustatymo ir  tarybos sekretoriato sudarymo  priėmimas   mero siūlymu;

    
82.12.  sprendimo  išieškoti  iš direktoriaus ir kitų savivaldybės viešojo administravimo subjektų žalą,  atsiradusią  dėl jų tyčinių neteisėtų sprendimų,   pareigų neatlikimo ar šiurkštaus aplaidumo atliekant pareigas, priėmimas, kai  šie  savivaldybės viešojo administravimo  subjektai   teismo sprendimu  turėjo  atlyginti  žalą,  jeigu  žala  neviršija    jų paskutinių šešių mėnesių vidutinio darbo užmokesčio dydžio;

    
82.13. sprendimų dėl seniūnijų steigimo, panaikinimo ir jų skaičiaus nustatymo, dėl pavadinimų seniūnijoms suteikimo ir jų keitimo, dėl teritorijų priskyrimo seniūnijoms, dėl seniūnijų aptarnaujamų teritorijų ribų nustatymo ir keitimo, įvertinus gyventojų nuomonę, priėmimas;

    
82.14. gyvenamųjų vietovių ar jų dalių suskirstymo (sugrupavimo) į   seniūnaitijas   tvirtinimas   direktoriaus teikimu;

    
82.15. savivaldybės  biudžeto ir savivaldybės konsoliduotųjų  ataskaitų rinkinio tvirtinimas   Biudžeto   sandaros   įstatymo ir Viešojo sektoriaus atskaitomybės įstatymo  nustatyta  tvarka, prireikus   savivaldybės  biudžeto  tikslinimas;

    
82.16. sprendimo dėl mero fondo sudarymo, mero fondo dydžio, naudojimo ir atsiskaitymo tvarkos priėmimas;

    
82.17. sprendimų dėl papildomų ir planą viršijančių savivaldybės biudžeto  pajamų  ir kitų piniginių lėšų paskirstymo,   tikslinės paskirties   ir  specializuotų  fondų  sudarymo  ir     naudojimo priėmimas;

    
82.18.  sprendimų teikti mokesčių, rinkliavų ir kitas   įstatymų  nustatytas  lengvatas savivaldybės biudžeto sąskaita   priėmimas, subsidijų   ir   kompensacijų  skyrimo  naujas   darbo     vietas steigiančioms  visų rūšių įmonėms tvarkos nustatymas  atitinkamai keičiant savivaldybės biudžetą tais atvejais, kai lėšų tam nebuvo numatyta;


82.19. Ataskaitų išklausymas:


82.19.1.  mero, direktoriaus, savivaldybės kontrolieriaus ataskaitų už praėjusius darbo metus išklausymas pirmajame metų ketvirtyje ir sprendimų dėl jų priėmimas – pritarti arba nepritarti;


82.19.2. viešųjų įstaigų, kurių savininkė yra savivaldybė, vadovų ataskaitų per 4 mėnesius nuo finansinių metų pabaigos išklausymas ir sprendimų dėl jų priėmimas – pritarti arba nepritarti; 


82.19.3. akcinių bendrovių vadovų ataskaitų (metinių pranešimų) per 4 mėnesius nuo finansinių metų pabaigos išklausymas ir sprendimų dėl jų priėmimas – pritarti arba nepritarti; 


82.19.4. Valstybės ir savivaldybės įmonių vadovų ataskaitų per 3 mėnesius nuo finansinių metų pabaigos išklausymas ir sprendimų dėl jų priėmimas – pritarti arba nepritarti; 


82.19.5. biudžetinių įstaigų vadovų ataskaitų išklausymas, merui pasiūlius arba tarybos nariams nusprendus, ir sprendimų dėl jų priėmimas – pritarti arba nepritarti; 


82.19.6. 82.19.1-5 punktuose numatytais atvejais ataskaitoms nepritarus, sprendimų dėl tolimesnių veiksmų dėl vadovo ataskaitos įvertinimo, juridinių asmenų veiklos, vadovo tinkamumo užimamoms pareigoms – priėmimas; 


82.20. atsakymų į tarybos narių paklausimus išklausymas ir sprendimų dėl jų priėmimas;


82.21. pasiūlymų Valstybės institucijoms dėl savivaldybės teritorijoje esančių šių institucijų padalinių veiklos gerinimo teikimas, o esant reikalui, merui pasiūlius arba tarybos nariams nusprendus, šių padalinių vadovų išklausymas; 


82.22. savivaldybės  biudžetinių  ir  viešųjų  įstaigų   (kurių savininkė   yra savivaldybė),  savivaldybės  įmonių,     akcinių bendrovių,  uždarųjų  akcinių  bendrovių ir  šeimynų  (toliau   - savivaldybės  juridiniai asmenys) steigimas, reorganizavimas   ir likvidavimas,   dalyvavimas   steigiant,   reorganizuojant     ir likviduojant viešuosius ir privačius juridinius asmenis;

    
82.23. sprendimų dėl viešųjų ir privačių juridinių asmenų (kurių dalininkė yra savivaldybė) steigimo, reorganizavimo,  likvidavimo priėmimas;

    82.24.  sprendimų  dėl bendrų su kitomis savivaldybėmis   įmonių steigimo priėmimas;

    
82.25.  sprendimų  dėl tam tikros veiklos nepriklausomo   audito atlikimo savivaldybės įstaigose ar savivaldybės  kontroliuojamose įmonėse priėmimas;

    
82.26.  savivaldybės vardu sudaromų sutarčių pasirašymo  tvarkos aprašo  tvirtinimas;  šiame apraše turi būti  nustatyta,   kokios sutartys  negali  būti  sudaromos  be  išankstinio   tarybos pritarimo;

    
82.27.  sprendimų dėl disponavimo savivaldybei nuosavybės  teise priklausančiu  turtu priėmimas, šio turto valdymo, naudojimo   ir disponavimo  juo tvarkos taisyklių nustatymas, išskyrus  atvejus, kai  tvarka yra nustatyta įstatymuose ar jų pagrindu   priimtuose kituose teisės aktuose;

    
82.28.  sprendimų dėl savivaldybei priskirtos valstybinės  žemės ir  kito  valstybės turto valdymo, naudojimo ir disponavimo   juo patikėjimo teise priėmimas;

    
82.29.  sprendimų  dėl  paskolų ėmimo ir garantijų  teikimo   už ilgalaikes  paskolas  priėmimas;  šios paskolos  naudojamos   tik investicijų  projektams  finansuoti pagal Vyriausybės   nustatytą tvarką, laikantis įstatymų nustatytų skolinimosi limitų ir  gavus savivaldybės  kontrolieriaus  (savivaldybės kontrolės ir   audito tarnybos) išvadą;

    
82.30. sprendimų dėl koncesijų suteikimo tikslingumo  priėmimas; gavus savivaldybės kontrolieriaus išvadą iki konkurso paskelbimo, koncesijos  konkurso sąlygų ir pagrindinės koncesijos   sutarties sąlygų   tvirtinimas,  konkurso  etapų  nustatymas  ir,     gavus savivaldybės   kontrolieriaus  išvadą,  pritarimas     galutiniam koncesijos   sutarties   projektui  iki  koncesijos     sutarties pasirašymo;

    
82.31.  sprendimų  dėl socialinės ir gamybinės   infrastruktūros objektų  projektavimo  ir  statybos, dėl  pavedimo   savivaldybės administracijai ir kitiems subjektams atlikti šių darbų  užsakovo funkcijas priėmimas;

    
82.32. sprendimų dėl socialinio būsto fondo sudarymo  (statybos, pirkimo  ir  t.  t.)  tvarkos, būsto suteikimo  tvarkos  ir   dėl savivaldybės gyvenamųjų patalpų nuomos mokesčio dydžio priėmimas;

    
82.33.  teritorijų  planavimo  dokumentų  tvirtinimas   įstatymų nustatyta  tvarka,  išskyrus  specialiųjų  ir  detaliųjų    planų tvirtinimą;

    
82.34. savivaldybės saugomų teritorijų steigimas pagal  Saugomų teritorijų  įstatymo  nustatytą  tvarką,  savivaldybės    saugomų vietinės reikšmės gamtos ir kultūros paveldo objektų skelbimas;

    
82.35. sprendimų dėl siūlymų keisti savivaldybės teritorijos ribas, suteikti savivaldybei pavadinimą ir jį keisti, sudaryti gyvenamąsias vietoves, nustatyti ir keisti jų pavadinimus, teritorijų ribas teikimas Vyriausybei, taip pat gatvių, aikščių, pastatų, statinių ir kitų savivaldybei nuosavybės teise priklausančių objektų pavadinimų suteikimas ir jų keitimas pagal Vyriausybės ar jos įgaliotos institucijos nustatytus kriterijus;

    
82.36. savivaldybės triukšmo prevencijos veiksmų plano, triukšmo savivaldybės  teritorijoje  rodiklių  ir  triukšmo    prevencijos viešose  vietose taisyklių tvirtinimas, tyliųjų zonų  nustatymas. Savivaldybės  vykdomosios  institucijos, kitų pavaldžių   viešojo administravimo  subjektų kompetencijos triukšmo valdymo   srityje nustatymas ir įgyvendinimo priežiūra;

    
82.37.  taisyklių, už kurių pažeidimą atsiranda   administracinė atsakomybė, ir kitų taisyklių tvirtinimas;

    
82.38.  kainų ir tarifų už savivaldybės kontroliuojamų   įmonių, savivaldybės biudžetinių ir viešųjų įstaigų (kurių savininkė  yra savivaldybė) teikiamas atlygintinas paslaugas ir keleivių  vežimą vietiniais   maršrutais  nustatymas,  centralizuotai    tiekiamos šilumos,  šalto ir karšto vandens kainų nustatymas  (tvirtinimas) įstatymų nustatyta tvarka, vietinių rinkliavų ir mokesčių  tarifų nustatymas įstatymų nustatyta tvarka;

    
82.39. sprendimų dėl kompensacijų tam tikroms vartotojų  grupėms mokėjimo  priėmimas,  papildomos socialinės paramos,   socialinių pašalpų ir kompensacijų skyrimo iš savivaldybės biudžeto  tvarkos nustatymas,  priedo fiziniam asmeniui (globėjui) už vaiko   globą dydžio ir mokėjimo iš savivaldybės biudžeto tvarkos nustatymas;

    
82.40.  savivaldybės biudžetinės įstaigos vardu gautos   paramos skirstymo taisyklių nustatymas;

    
82.41.  savivaldybės  strateginių  plėtros ir  veiklos   planų, socialinių,   ekonominių,   kaimo  plėtros  ir  kitų    programų tvirtinimas;

                    82.42. sprendimų dėl savivaldybės teritorijos raidos analizės ir dėl   bendrųjų   ilgalaikių  socialinių,  kultūrinių,     ūkinių, investicinių, demografinių, nusikaltimų kontrolės ir prevencijos, ekologinių,   sveikatos  ir  kitų  programų  projektų     rengimo priėmimas;

    
82.43.  sprendimų  dėl jungimosi į savivaldybių  sąjungas,   dėl bendradarbiavimo su užsienio šalių savivaldybėmis ar prisijungimo prie tarptautinių savivaldos organizacijų priėmimas;

    
82.44.  tarybos  narių  delegavimas į įstatymų nustatytas  regionines  tarybas, komisijas ir  įgaliojimų   jiems suteikimas;

    82.45. sprendimų skelbti vietos gyventojų apklausą priėmimas;

                    82.46.  siūlymų   nustatyta  tvarka  tvirtinti     savivaldybės gyvenamųjų  vietovių herbus teikimas, kitų savivaldybės  simbolių ir  jų naudojimo tvarkos tvirtinimas, teisė nustatyta tvarka   už nuopelnus suteikti savivaldybės (jos centro ar kitos gyvenamosios vietovės) garbės piliečio vardą.

82.47. sprendimų  dėl  partnerystės  su  privačiais  subjektais tikslingumo  priėmimas;  gavus savivaldybės kontrolieriaus išvadą iki   viešųjų  pirkimų,  reikalingų  partnerystei  su  privačiais subjektais  įgyvendinti, paskelbimo, viešųjų pirkimų sąlygų, būdo ir   pagrindinių   sutarties   dėl   partnerystės  su  privačiais subjektais  sąlygų tvirtinimas; gavus savivaldybės kontrolieriaus išvadą,   pritarimas   galutiniam   partnerystės   su  privačiais subjektais sutarties projektui iki tokios sutarties pasirašymo.


83. Paprastoji tarybos kompetencija:

    
83.1. savivaldybės  biudžetinių  įstaigų  vadovų  skyrimas    į pareigas  ir atleidimas iš jų teisės aktų nustatyta tvarka,  kitų funkcijų,  susijusių  su  šių  juridinių  asmenų  vadovų    darbo santykiais,  įgyvendinimas  Darbo  kodekso ir kitų  teisės   aktų nustatyta tvarka;

    83.2. savivaldybės  biudžetinių įstaigų  finansinių   ataskaitų rinkinių tvirtinimas;

    
83.3. savivaldybės  viešųjų  įstaigų  (kurių  savininkė    yra savivaldybė) vadovų skyrimas į pareigas ir atleidimas iš jų, kitų funkcijų,  susijusių  su  šių  juridinių  asmenų  vadovų    darbo santykiais,  įgyvendinimas  Darbo  kodekso ir kitų  teisės   aktų nustatyta tvarka;

    
83.4. savivaldybės  viešųjų  įstaigų  (kurių  savininkė    yra savivaldybė)  kolegialių  organų  sudarymas,  kai  tai   numatyta viešosios įstaigos įstatuose;

    
83.5. savivaldybės viešųjų įstaigų (kurių savininkė yra savivaldybė) finansinių ataskaitų rinkinių tvirtinimas;

    
83.6. savivaldybės  viešųjų  įstaigų  (kurių  savininkė  yra savivaldybė) vidaus kontrolės tvarkos nustatymas;


83.7. sprendimų dėl valstybės socialinių ir ekonominių  programų tikslinių  lėšų, kitų valstybės fondų lėšų ir materialiojo turto paskirstymo savivaldybės biudžetinėms įstaigoms priėmimas;

    83.8. specialiųjų ir detaliųjų planų tvirtinimas;

    
83.9.  juridinio  asmens dalyvio kompetencijai pagal   įstatymus priskirtų teisių įgyvendinimas ir pareigų vykdymas;


83.10. sprendimų dėl savivaldybės valdomo išlikusio nekilnojamojo turto nuosavybės teisių atkūrimo religinėms bendrijoms ir bendruomenėms priėmimas.

                    83.11. sprendimų išduoti leidimus naudoti žūklės plotus vandens telkiniuose priėmimas, žuvų išteklių naudojimas, atkūrimo ir apsaugos žuvininkystės vandens priemonių planų tvirtinimas teisės aktų nustatyta tvarka;


83.12. sprendimų dėl pagrindinės žemės naudojimo paskirties keitimo priėmimas teisės aktų nustatytais atvejais ir tvarka;

                         83.13.sprendimų  dėl patalpų suteikimo Seimo  nariams  pagal Lietuvos Respublikos Seimo statutą priėmimas.

                    84.  Jeigu teisės aktuose yra nustatyta papildomų   įgaliojimų savivaldybei,  sprendimų  dėl tokių įgaliojimų vykdymo   priėmimo iniciatyva,   neperžengiant  nustatytų  įgaliojimų,     priklauso tarybai.

    
85.  Taryba prižiūri savivaldybės   vykdomąsias  institucijas  ir  kitus    subjektus, tiesiogiai įgyvendinančius valstybines (perduotas  savivaldybėms) funkcijas. Priežiūrą ji vykdo per savo sudarytus komitetus, turinčius teisę teikti klausimus direktoriui ar prašyti jo atsiskaityti komitetų nustatytais terminais už valstybinių (perduotų savivaldybėms) funkcijų įgyvendinimą.

    
86.  Išimtinei  tarybos kompetencijai   priskirtų įgaliojimų    taryba  negali perduoti  jokiai   kitai savivaldybės institucijai ar įstaigai. Paprastajai tarybos kompetencijai priskirtus įgaliojimus taryba gali pavesti vykdyti direktoriui arba direktoriaus pavaduotojui.    



 VII. TARYBOS KOMITETAI


87.  Komitetai  sudaromi   tarybai   teikiamiems  klausimams  preliminariai  nagrinėti    ir išvadoms  bei  pasiūlymams teikti, kontroliuoti, kaip   laikomasi įstatymų ir vykdomi tarybos, mero sprendimai. 

                    88. Taryba  nustato komitetų ir jų narių skaičių bei kiekvieno komiteto kompetenciją.

89. Taryba sudaro penkis komitetus ir numato narių skaičių:

89.1. Finansų – 5;


89.2. Regioninės plėtros – 4;


89.3. Sveikatos ir socialinės politikos – 5;


89.4. Švietimo, kultūros ir sporto – 5;


89.5. Ūkio – 5.

90. Kiekvienas komitetas: 


90.1. savo iniciatyva arba tarybos pavedimu pagal savo kompetenciją rengia tarybos sprendimų projektus;


90.2. svarsto parengtus tarybos sprendimų projektus, teikia pasiūlymus ir išvadas dėl jų;


90.3. svarsto savivaldybės biudžeto projektą ir biudžeto įvykdymo apyskaitą;


90.4. kontroliuoja, kaip laikomasi įstatymų, kaip įgyvendinami tarybos sprendimai bei mero potvarkiai pagal komiteto kompetenciją;


90.5. nagrinėja gyventojų, juridinių asmenų ir visuomeninių organizacijų pasiūlymus bei skundus pagal savo veiklos sritis ir su atitinkamomis rekomendacijomis perduoda juos direktoriui, merui arba pateikia svarstyti tarybai.


91. Komitetai turi savo įgaliojimus. 


92. Finansų komitetas:


92.1. rengia pasiūlymus tarybai dėl savivaldybės biudžeto projekto rengimo tvarkos;


92.2. svarsto biudžeto projektą ir teikia siūlymus bei išvadas tarybai; 


92.3. stebi ir analizuoja biudžeto vykdymą;


92.4. svarsto biudžeto įvykdymo apyskaitą ir teikia savo siūlymus;


92.5. inicijuoja savivaldybės finansuojamų programų, fondų sudarymą, siūlo jų naudojimo tvarką bei nuostatus;


92.6. svarsto biudžeto papildomų lėšų skirstymo tvarką;


92.7. svarsto ir teikia pasiūlymus dėl biudžeto papildomų lėšų paskirstymo;


92.8. teikia pasiūlymus dėl iš biudžeto išlaikomų institucijų steigimo, reorganizavimo bei likvidavimo;


92.9. teikia pasiūlymus dėl savivaldybės vykdomųjų institucijų naudojimosi banko kreditais tvarkos;


92.10. teikia siūlymus dėl finansinių lengvatų įmonėms, steigiančioms naujas darbo vietas, tenkinančioms būtiniausius gyventojų poreikius;


92.11. teikia siūlymus dėl verslo liudijimų ir žyminių mokesčių, priskirtų savivaldybės kompetencijai, dydžio;


92.12. teikia siūlymus dėl kainų ir tarifų už savivaldybės įmonių teikiamas gyventojams paslaugas;


92.13. teikia siūlymus dėl vietinių rinkliavų nustatymo;


92.14. teikia pasiūlymus žemės ir žemės nuomos mokesčio klausimais.



93. Regioninės plėtros komitetas:


93.1. svarsto savivaldybės teritorijos plėtojimo bendrąjį planą;


93.2. teikia siūlymus dėl seniūnijų ribų, seniūnijų veiklos gerinimo;


93.3. svarsto miestelių, gyvenviečių plėtojimo ir kūrimo generalines schemas;


93.4. svarsto teritorijos raidos analizes, bendrąsias ilgalaikes ekologines, socialines ir kitas programas;


93.5. analizuoja  ūkio plėtros bei kitus klausimus;


93.6. analizuoja savivaldybės infrastruktūrą ir verslo plėtros kryptis, svarsto gyventojų poilsio ir turizmo, kitų paslaugų plėtojimo klausimus.


94. Sveikatos ir socialinės politikos komitetas:


94.1. analizuoja ir teikia siūlymus dėl pirminės ir antrinės sveikatos apsaugos institucijų tinklo plėtojimo ir jų aprūpinimo bei socialinės paramos organizavimo;


94.2. analizuoja gyventojų sergamumo prevencijos klausimus;


94.3. inicijuoja socialinės paramos ir visuomenės sveikatingumo programų rengimą, teikia pasiūlymus dėl socialinės paramos plėtojimo;


94.4. teikia pasiūlymus dėl savivaldybei pavaldžių sveikatos apsaugos bei socialinės paramos įstaigų steigimo, reorganizavimo ir likvidavimo;


94.5. inicijuoja labdaros akcijas ir renginius, bendradarbiauja su atitinkamo pobūdžio visuomeninėms organizacijoms;


94.6. inicijuoja rajono gyventojų sveikatingumo gerinimo programas;


94.7. analizuoja ir teikia išvadas dėl migracijos procesų, gyventojų užimtumo, gyventojų kvalifikacijos kėlimo bei viešųjų darbų;


94.8. rengia pasiūlymus dėl savivaldybės santykių su bendruomene;


94.9. analizuoja ir teikia pasiūlymus dėl rajono teisėtvarkos būklės, policijos santykių su visuomene;


94.10. teikia siūlymus dėl lėšų skyrimo socialinėms reikmėms.


95. Švietimo, kultūros ir sporto komitetas:


95.1. svarsto Švietimo, kultūros ir sporto institucijų tinklo pertvarkymo klausimus, sprendžia suaugusiųjų bendrojo lavinimo problemas;


95.2. inicijuoja jaunimo reikalų svarstymą bei tikslinių programų rengimą;


95.3. analizuoja vaiko teisių priežiūros būklę, vaikų nusikalstamumo prevencinius klausimus, teikia pasiūlymus dėl šios srities darbo gerinimo;


95.4. analizuoja vaikų sveikatingumo klausimus;


95.5. svarsto perspektyvines kultūros, švietimo ir sporto programas ir teikia jas tarybai;


95.6. svarsto kultūros paveldo problemas.


96. Ūkio komitetas:


96.1. inicijuoja sprendimus įsteigti, reorganizuoti ar likviduoti savivaldybės įmones, įstaigas ir organizacijas, svarsto šių įmonių, įstaigų ir organizacijų būklę ir jų būklės gerinimo galimybes;


96.2. analizuoja savivaldybės infrastruktūrą ir verslo plėtros kryptis, svarsto gyventojų poilsio ir turizmo, kitų paslaugų plėtojimo klausimus;


96.3. teikia pasiūlymus dėl biudžeto lėšų skyrimo kapitalo investicijoms;


96.4. teikia pasiūlymus žemės ir žemės nuomos mokesčių klausimais;


96.5. analizuoja komunalinio ūkio ir visuomeninio transporto problemas, teikia siūlymus dėl jo efektyvumo;


96.6. analizuoja socialinio būsto klausimus.  


97. Kiekvienas tarybos narys privalo būti vieno komiteto (išskyrus Kontrolės komitetą) nariu. 


98. Kandidatus į komitetų narius siūlo partijos, frakcijos , koalicijos bei nepriklausomi tarybos nariai. Sudarydama komitetus, taryba laikosi proporcinio daugumos ir mažumos atstovavimo principo.


99. Komitetų pirmininkus ir jų pavaduotojus renka komitetų nariai. Komiteto pirmininkas ir jo pavaduotojas laikomi išrinktais, jeigu už jų kandidatūras balsavo posėdyje dalyvaujančių komiteto narių dauguma. Komitetų posėdžius ir darbą techniškai organizuoja direktoriaus paskirtas administracijos tarnautojas. Sekretoriauti komitetų posėdžiams ir būti atsakingu už  posėdžių protokolų rašymą, jų kokybę, protokolų skelbimą ir saugojimą direktorius gali paskirti ir kitą  (ne nuolat dirbantį tą darbą) administracijos darbuotoją.

                  Komitetų posėdžių darbotvarkės ne vėliau kaip artimiausią darbo dieną po jų patvirtinimo paskelbiamos savivaldybės interneto tinklalapyje.


100. Komiteto pirmininkas:

                    100.1. šaukia komiteto posėdžius, sudaro jų darbotvarkę, organizuoja jiems reikalingų dokumentų bei kitų priemonių parengimą;


100.2. duoda komiteto nariams pavedimus;


100.3. pirmininkauja komiteto posėdžiams;


100.4. teikia komitetų parengtus sprendimų projektus svarstyti tarybai;


100.5. informuoja komiteto narius apie komiteto sprendimų vykdymą;

                 
100.6.suteikia žodį asmenims, užsiregistravusiems pas posėdžio sekretorę, ir, jeigu komiteto nariai neprieštarauja, kitiems komiteto posėdyje dalyvaujantiems asmenims, vadovauja klausimų svarstymo eigai.

                    101. Pagrindinė komiteto veiklos forma yra komiteto posėdžiai. Komitetų posėdžiai yra atviri. Kai  komiteto  posėdyje  svarstomas  su valstybės,  tarnybos ar komercine paslaptimi susijęs   klausimas, komitetas gali nuspręsti jį nagrinėti uždarame posėdyje.
         
102. Komiteto posėdžiai šaukiami pirmininko iniciatyva. Nesant pirmininko, komiteto posėdžiai gali būti šaukiami pirmininko pavaduotojo iniciatyva. Komiteto posėdis būtinai šaukiamas prieš paskelbtą tarybos posėdį. Šiame komiteto posėdyje svarstomi tarybos posėdžio darbotvarkės klausimai ir priimamos pastabos bei pasiūlymai dėl parengtų tarybos sprendimų projektų. Posėdyje taip pat svarstomi ir kiti komiteto kompetencijai priskirti klausimai.


103. Komiteto posėdžiai yra teisėti, jei juose dalyvauja ne mažiau kaip ½ komiteto narių.


104. Komitetas pagal savo kompetenciją priima rekomendacinio pobūdžio sprendimus, kurie priimami komiteto posėdyje dalyvaujančių komiteto narių balsų dauguma. Balsams pasiskirsčius po lygiai, lemia pirmininkaujančiojo balsas. 


105. Komiteto sprendimus ir posėdžių protokolus pasirašo komiteto pirmininkas, o jam nesant – komiteto pirmininko pavaduotojas, pirmininkavęs posėdžiui. Komiteto sprendimai sutvarkomi ne vėliau kaip per 3 darbo dienas, o protokolai ne vėliau kaip per dešimt darbo dienų. Komiteto sprendimai ir išvados teikiami suinteresuotiems asmenims ir skelbiami savivaldybės interneto tinklalapyje.

106. Komitetas turi teisę pasiūlyti tarybai papildyti arba pakeisti tarybos posėdžio darbotvarkę. Sprendimą dėl komiteto siūlymo priima taryba. 


107. Keli komitetai savo iniciatyva jų pirmininkų susitarimu gali sušaukti bendrą posėdį. Tokiu atveju posėdyje turi dalyvauti kiekvieno bendrame posėdyje dalyvaujančio komiteto narių dauguma. Bendram posėdžiui vadovauja vieno iš komitetų pirmininkas. Sprendimai priimami posėdyje dalyvaujančių tarybos narių balsų dauguma, balsuojant kiekvieno komiteto nariams atskirai. Posėdžio protokole užrašomas kiekvieno komiteto balsavimo atskiru klausimu rezultatas. Protokolą pasirašo bendro komitetų posėdžio pirmininkas ir posėdžio sekretorius. Sprendimus pasirašo kiekvieno komiteto pirmininkas arba jį vaduojantis asmuo. 


108. Komitetai, svarstydami savo kompetencijos klausimus, turi lygias teises.


109. Komitetų pirmininkai arba komitetų nariai tarybos posėdžiuose daro pranešimus komiteto kompetencijos klausimais ir gali daryti papildomus pranešimus visais svarstomais klausimais.


110. Komitetai, bendrame posėdyje svarstę klausimus ar kartu rengę tarybos sprendimų projektus, tarybos posėdžio metu gali daryti bendrą pranešimą arba atskirai pateikti savo pastabas bei pasiūlymus.


111. Komitetai turi teisę pateikti tarybai pasiūlymus, kad tarybos sprendimų projektai bei kiti savivaldybės gyventojams ir juridiniams asmenims svarbūs klausimai būtų pateikti svarstyti visuomenei.


112. Komitetų pasiūlymai atskiru prašymu arba išrašu iš protokolo teikiami administracijai, savivaldybės įstaigoms bei kontroliuojamoms įmonėms.


113. Komitetų pasiūlymus jų gavėjai per 1 mėnesį privalo apsvarstyti ir apie svarstymo rezultatus informuoti komitetą. 


114. Komitetų pasiūlymai taip pat gali būti teikiami savivaldybės  teritorijoje esančioms valstybės įstaigoms bei visų nuosavybės formų įmonėms.


115. Komitetas savo kompetencijos klausimais turi teisę pakviesti į posėdžius direktorių arba jo įgaliotą darbuotoją, tarybos sekretorių, savivaldybės įstaigų bei savivaldybės kontroliuojamų įmonių vadovus ir pareikalauti iš jų pateikti paaiškinimus svarstomais klausimais.


116. Išimties atvejais, jeigu svarstomi klausimai yra susiję su kitų savivaldybės teritorijoje esančių įstaigų ir įmonių tiesiogine veikla, komitetas gali kviesti į posėdžius atitinkamų įmonių bei įstaigų vadovus ar jų atstovus ir prašyti iš jų paaiškinimų. Apie klausimų svarstymą ir kvietimą į posėdį kviečiamiems asmenims turi pranešti komiteto pirmininkas.


117. Komitetai savo kompetencijos klausimais turi teisę reikalauti iš direktoriaus, savivaldybės įstaigų ir kontroliuojamų įmonių vadovų ataskaitinių duomenų ar kitų klausimui nagrinėti reikalingų dokumentų, o direktorius ir įstaigų bei įmonių vadovai privalo reikalaujamus duomenis pateikti ne vėliau kaip per 10 darbo dienų.


118. Komitetai pagal savo kompetenciją turi teisę teikti paklausimus visoms savivaldybės teritorijoje esančioms įstaigoms ar pareigūnams.

        

119. Komitetų  darbe  patariamojo  balso  teise    gali  dalyvauti visuomenės   atstovai     - seniūnaičiai,   ekspertai,   valstybės  tarnautojai, ir     kiti suinteresuoti  asmenys. Taip pat komitetas atskiriems klausimams nagrinėti gali pasitelkti ekspertus. Ekspertai gali dalyvauti komitetų posėdžiuose patariamojo balso teise. Komitetų posėdžiuose taip pat gali dalyvauti kiti tarybos nariai bei svarstomais klausimais suinteresuoti asmenys. Ekspertų pakvietimą inicijuoja komiteto pirmininkas arba posėdį inicijuojantis asmuo. 

                    120. Komiteto narys turi sprendžiamojo balso teisę visais komitete svarstomais klausimais, taip pat turi teisę siūlyti svarstyti klausimus, dalyvauti juos rengiant, teikti pasiūlymus dėl savivaldybės įstaigų ir savivaldybės kontroliuojamų įmonių patikrinimo.


121. Komiteto narys, kurio pasiūlymams komitetas nepritarė, gali raštu juos pateikti svarstyti tarybai. 


122. Komitetų veiklos organizacinį, informacinį ir techninį aptarnavimą atlieka direktoriaus skirti administracijos darbuotojai. 


123. Informaciją apie komiteto posėdžio laiką ir vietą bei numatomus svarstyti klausimus tarybos nariams ne vėliau kaip prieš tris dienas iki komiteto posėdžio pateikia administracija.


124. Taryba sudaro Kontrolės komitetą, į kurį įeina vienodas visų tarybos narių frakcijų ir tarybos narių grupės, jeigu ją sudaro ne mažiau kaip 3 tarybos nariai, deleguotų atstovų skaičius.


125. Kontrolės komiteto narys gali būti bet kurio kito komiteto nariu.


126. Kontrolės komiteto pirmininką tarybos  mažumos (opozicijos)  siūlymu,   Kontrolės komiteto pirmininko pavaduotoją mero siūlymu skiria  taryba. Tarybos mažuma (opozicija) pasiūlo pirmininko kandidatūrą merui raštu iki komitetų posėdžių dienos. Jeigu tarybos mažuma (opozicija) nepasiūlo Kontrolės komiteto pirmininko kandidatūros arba jeigu nėra paskelbta tarybos mažuma (opozicija), Kontrolės   komiteto pirmininką  ir pirmininko pavaduotoją skiria   taryba mero siūlymu. Kontrolės komiteto pirmininkas ir pirmininko pavaduotojas laikomas paskirtu, jei už jo kandidatūrą balsavo visų tarybos narių dauguma.

                     127. Kontrolės komitetas:

    
127.1  teikia    tarybai išvadas  dėl   savivaldybės kontrolieriaus  (savivaldybės  kontrolės  ir  audito    tarnybos) veiklos rezultatų;

    
127.2.   siūlo     tarybai  atleisti     savivaldybės kontrolierių, kai yra įstatymuose nurodyti atleidimo iš valstybės tarnybos pagrindai;

    
127.3.   svarsto   savivaldybės  kontrolieriaus     (savivaldybės kontrolės ir audito tarnybos) kitų metų veiklos plano projektą ir teikia pasiūlymus dėl šio plano projekto papildymo ar  pakeitimo bei iki einamųjų metų lapkričio 5 dienos grąžina šį plano projektą savivaldybės kontrolieriui tvirtinti;

    
127.4.   įvertina  savivaldybės  kontrolieriaus     (savivaldybės kontrolės  ir  audito tarnybos) ateinančių metų  veiklos   planui vykdyti   reikalingus  asignavimus  ir  išvadą  dėl  jų    teikia tarybai;

    
127.5. svarsto savivaldybės kontrolieriaus parengtą ataskaitą dėl jo  (savivaldybės  kontrolės ir audito tarnybos)  veiklos   plano įvykdymo,  jos  pagrindu rengia ir teikia     tarybai išvadas  dėl  savivaldybės  turto ir lėšų  naudojimo   teisėtumo, tikslingumo   ir  efektyvumo  bei  savivaldybės    kontrolieriaus (savivaldybės kontrolės ir audito tarnybos) veiklos;

    
127.6.   siūlo   tarybai  atlikti     nepriklausomą savivaldybės  turto  ir lėšų naudojimo bei savivaldybės   veiklos auditą, teikia savo išvadas dėl audito rezultatų;

    
127.7.  periodiškai (kartą per ketvirtį) svarsto, kaip   vykdomas savivaldybės  kontrolieriaus  (savivaldybės kontrolės ir   audito tarnybos)  veiklos  planas, savivaldybės kontrolieriaus ar   savo iniciatyva  išklauso institucijų, įstaigų ir įmonių vadovus   dėl savivaldybės  kontrolieriaus  (savivaldybės kontrolės ir   audito tarnybos)  atlikto  finansinio ir veiklos audito metu   nustatytų trūkumų ar teisės aktų pažeidimų pašalinimo, prireikus  kreipiasi į    direktorių  arba   tarybą dėl savivaldybės kontrolieriaus (savivaldybės kontrolės ir audito tarnybos) reikalavimų įvykdymo;

  
                     127.8.  dirba  pagal  tarybos  patvirtintą   veiklos programą  ir kiekvienų metų pabaigoje už savo veiklą   atsiskaito tarybai.


128. Kontrolės komitetas sprendimus priima komiteto posėdyje, kuriame dalyvauja 2/3 komiteto narių. Sprendimas laikomas priimtu, jei už jį balsavo posėdyje dalyvavusių komiteto narių dauguma. Jei balsai pasiskirsto po lygiai, lemia komiteto ar kito posėdžiui pirmininkaujančio tarybos nario balsas. Kontrolės komiteto siūlymus ir teikimus pagal jo kompetenciją taryba privalo svarstyti tarybos posėdyje. 



VIII. TARYBOS KOMISIJOS


129. Taryba sudaro nuolatines ir laikinąsias komisijas.


130. Taryba savo įgaliojimų laikui sudaro nuolatines Administracinę, Etikos ir Peticijų komisijas. 


131. Taryba šių komisijų pirmininkus mero teikimu skiria iš tarybos narių. Jeigu yra paskelbta tarybos mažuma (opozicija), Etikos komisijos pirmininko kandidatūrą meras teikia tarybos mažumos (opozicijos) siūlymu reglamento 126 punkte nustatyta tvarka.

    132. Jeigu  savivaldybės tarybos mažuma (opozicija) nepasiūlo  Etikos komisijos

pirmininko kandidatūros, Etikos komisijos  pirmininką skiria   taryba mero teikimu.


133. Komisijų atsakingųjų sekretorių pareigas atlieka direktoriaus paskirti valstybės tarnautojai, šios funkcijos įrašomos į jų pareigybės aprašymą.


134. Taryba iš 5 narių sudaro Administracinę komisiją.


135. Administracinė komisija nagrinėja Administracinių teisės pažeidimų kodekso jos kompetencijai priskirtas administracinių teisės pažeidimų bylas.


136. Taryba iš 11 narių: tarybos narių  ir  bendruomenės atstovų sudaro Etikos komisiją. Po vieną kandidatą į komisijos narius gali siūlyti kiekviena partija, frakcija, koalicija ir nepriklausomi tarybos nariai. Jeigu kandidatų pasiūloma daugiau negu taryba nusprendė skirti į komisiją, balsuojama ir komisijos nariais tampa tie kandidatai, kurie surinko daugiausiai balsų. Etikos komisijoje gyvenamųjų bendruomenių atstovai turi sudaryti ne mažiau kaip 1/3 komisijos narių.


137. Etikos komisija:

    
137.1. prižiūri,  kaip tarybos nariai laikosi   šio įstatymo,  Valstybės politikų elgesio kodekso, reglamento,   kitų teisės aktų, reglamentuojančių tarybos narių  veiklą ir elgesį, reikalavimų;

    
137.2. analizuoja  tarybos  narių    nedalyvavimo  tarybos,  komitetų ir komisijų posėdžiuose ir   šio įstatymo nustatytų pareigų nevykdymo priežastis;

    
137.3. nagrinėja gautą informaciją dėl tarybos nario veiklos ar jo viešųjų ir privačių interesų nesuderinamumo;

    
137.4. nagrinėja  savivaldybės  bendruomenės  narių,   valstybės institucijų,  gyvenamųjų vietovių bendruomenių ar  bendruomeninių organizacijų  atstovų  siūlymus  ir  pastabas  dėl   tarybos narių veiklos skaidrumo;

    
137.5.  teikia  Vyriausiajai  rinkimų  komisijai  siūlymą    dėl  tarybos  nario  įgaliojimų nutraukimo,  jeigu   šis tarybos  narys yra praleidęs iš eilės tris   tarybos posėdžius be pateisinamos priežasties.



138. Taryba iš 5 narių sudaro Peticijų komisiją.



139. Administracinės, Etikos ir Peticijų komisijų darbo tvarką ir nuostatus tvirtina taryba.


140. Įstatymų nustatytais atvejais ar tarybos sprendimu gali būti sudaromos ir kitos nuolatinės (tos kadencijos laikotarpiui) bei laikinosios (atskiriems klausimams nagrinėti) komisijos.


141. Taryba, spręsdama savivaldybės problemas, gali sudaryti komisijas bet kuriam klausimui ištirti, parengti ar kitiems tarybos pavedimams atlikti.


142. Tarybos sprendime dėl komisijos sudarymo turi būti nurodytas tikslus komisijos pavadinimas, komisijos pirmininkas, komisijos nariai, komisijos sudarymo tikslas, pavedimai, jų įvykdymo terminai bei sprendimo vykdymą kontroliuojantys asmenys. Sprendime turi būti aiškiai suformuluoti komisijai užduodami klausimai.


143. Komisijos pirmininko kandidatūrą visais atvejais tarybai siūlo meras.


144. Tarybos sudaromų komisijų nariais gali būti tarybos nariai, valstybės tarnautojai, gyvenamųjų vietovių bendruomenių ir bendruomeninių organizacijų atstovai bei kiti savivaldybės bendruomenės nariai. 


145. Priklausomai nuo komisijos darbo pobūdžio, komisijoje turi būti ir sekretorius. 


146. Pagal darbo pobūdį komisija rengia aktus, protokolus, išvadas, priima sprendimus (rekomendacinius), kitus dokumentus.


Priklausomai nuo dokumento paskirties, jį pasirašo pirmininkas arba visa komisija. 


147. Komisijų posėdžiai protokoluojami, jų protokolai sutvarkomi ne vėliau kaip per 10 darbo dienų. Komisijų sprendimai sutvarkomi ne vėliau kaip per 3 darbo dienas. Komisijų sprendimai ir išvados teikiami suinteresuotiems asmenims ir skelbiami savivaldybės interneto tinklalapyje.

IX. FRAKCIJA


148. Pagal partijų, politinių organizacijų ar jų koalicijų sąrašus (toliau – rinkimų sąrašus) išrinkti tarybos nariai partijos rinkimų programai vykdyti gali jungtis į frakcijas. 


149. Savivaldybės  tarybos narių frakcija - ne mažiau   kaip trys  tarybos  nariai,  pirmajame ar kitame tarybos posėdyje viešu pareiškimu, įteiktu  posėdžio pirmininkui,  deklaravę, kad veiklą taryboje  tęsia susivieniję į frakciją.

                    150. Apie frakcijos sudarymą meras privalo paskelbti artimiausiame tarybos posėdyje. Apie frakcijos sudarymą įrašoma į tarybos protokolą pagal merui pateiktą bendrą visų frakciją  sudarančių tarybos narių pasirašytą pareiškimą, kuriame turi būti nurodytas frakcijos pavadinimas, jos sudėtis, seniūno vardas ir pavardė. 


151. Frakcijos pačios nustato darbo tvarką, išsirenka vadovą. 


152. Frakcijos pavadinimui, sudėčiai ar vadovui pasikeitus, frakcijai iširus ar nutraukus veiklą,  turi būti raštu pranešta merui, kuris apie tai turi paskelbti artimiausiame tarybos posėdyje.



153. Frakcijos posėdžius aptarnauja administracija.


154. Frakcijos gali jungtis į koalicijas, apie kurių sudarymą meras privalo paskelbti artimiausiame tarybos posėdyje ir tai įrašoma į tarybos protokolą pagal merui pateiktą bendrą visų koaliciją sudarančių tarybos narių pasirašytą pareiškimą. 


155. Kiekvienas tarybos narys gali priklausyti tik vienai frakcijai. Tarybos nariai gali nesijungti į frakcijas bei koalicijas.


156. Frakcijos bei koalicijos turi teisę  reglamento nustatyta tvarka siūlyti savo atstovus į komitetus bei komisijas. Kandidatų gali būti daug, tačiau komisijų ir komitetų nariais tampa po balsavimo daugiausia balsų surinkę tarybos nariai.

X. MERAS, MERO PAVADUOTOJAS


157. Taryba savo įgaliojimų laikui iš tarybos narių renka  merą  ir mero siūlymu skiria mero pavaduotoją. Meras renkamas, o mero pavaduotojas skiriamas slaptu balsavimu. Laikoma, kad meras išrinktas, o mero pavaduotojas paskirtas, jeigu už jų kandidatūras balsavo visų tarybos narių dauguma.


158. Mero ir mero pavaduotojo darbo užmokestį pagal   įstatymų nustatytus  koeficientus tvirtina taryba.

    
159.  Meras  ir  mero  pavaduotojas  negali  dirbti     kitose institucijose, įstaigose, įmonėse ir organizacijose ir gauti kito atlyginimo,  išskyrus  atlyginimą  už  mokslinę,  pedagoginę   ar kūrybinę  veiklą. 

    
160.  Mero  pavaduotojas pirmininkauja  tarybos posėdžiui, kai priimant sprendimą meras negali dalyvauti.

    
161.  Merui,  mero  pavaduotojui  netaikomos   nuostatos,  išskyrus  nuostatas,  reglamentuojančias  darbo    ir poilsio  laiką,  atostogas, nurodytas šio reglamento 163 p., materialinę atsakomybę, darbuotojų saugą ir sveikatą.
Darbo    kodekso

162. Merui ir mero pavaduotojui atostogos suteikiamos mero potvarkiu. 

                     163. Meras ir  mero pavaduotojas turi teisę į 28 kalendorinių dienų  trukmės kasmetines  minimaliąsias atostogas. Vadovaujantis  nuostatomis,  merui  ir mero pavaduotojui gali būti   suteikiamos šios tikslinės atostogos: nėštumo ir gimdymo, tėvystės, mokymosi, valstybinėms  ar  visuomeninėms  pareigoms  atlikti,   nemokamos. Nemokamos atostogos dėl dalyvavimo Seimo, Respublikos  Prezidento rinkimuose,  rinkimuose  į  Europos Parlamentą  ar  tarybų rinkimuose suteikiamos įstatymų nustatyta tvarka. Atostogų metu   meras  ir  mero  pavaduotojas  neatlieka  mero  ar  mero pavaduotojo pareigų, tačiau gali atlikti tarybos nario pareigas.
Darbo  kodekso

164. Meras ir mero pavaduotojas į komandiruotes vyksta šia tvarka: į vienos dienos išvykas bei daugiau nei vienos dienos trukmės pasitarimus, mokymus, seminarus, posėdžius už rajono ribų  meras vyksta jo paties sprendimu, o mero pavaduotojas – mero sprendimu. Į užsienio komandiruotes meras ir mero pavaduotojas vyksta tarybos leidimu. 


165. Meras   yra  atskaitingas  tarybai  ir bendruomenei už savivaldybės veiklą.

    166. Meras:

    
166.1.  planuoja tarybos veiklą, nustato ir   sudaro tarybos posėdžių darbotvarkes ir teikia tarybos   sprendimų  projektus,  šaukia  tarybos posėdžius  ir  jiems  pirmininkauja,  koordinuoja   komitetų  ir  komisijų  veiklą,  pasirašo   tarybos sprendimus ir posėdžių, kuriems pirmininkavo, protokolus;

    
166.2. atstovauja pats arba Lietuvos Respublikos įstatymų nustatyta tvarka savo potvarkiu įgalioja kitus  asmenis atstovauti savivaldybei teisme,  bendradarbiaujant su   kitomis   savivaldybėmis,  valstybės  ar  užsienio šalių institucijomis, kitais juridiniais ir fiziniais asmenimis;

    
166.3.  atstovauja savivaldybei Regiono plėtros taryboje ir  turi sprendžiamojo  balso  teisę  sudarant  ir  įgyvendinant   regiono plėtros programą;

    
166.4. teikia  tarybai   mero  pavaduotojo,   direktoriaus, direktoriaus       pavaduotojo (direktoriaus   siūlymu) ir tarybos sudaromų komisijų pirmininkų  kandidatūras, taip  pat gali siūlyti atleisti juos iš pareigų, siūlyti   skirti nuobaudas direktoriui;

    
166.5. teikia tarybai sprendimo dėl mero pavaduotojo  veiklos sričių nustatymo projektą;


166.6. teikia tarybai siūlymą dėl tarybos kolegijos steigimo;

     
166.7. teikia  tarybai siūlymus dėl mero politinio (asmeninio) pasitikėjimo  valstybės  tarnautojų  pareigybių steigimo  ir   jų skaičiaus nustatymo (jeigu sekretoriatas nesudaromas);

    
166.8.  gali siūlyti   tarybai   pavesti   savivaldybės  kontrolieriui     (savivaldybės kontrolės  ir audito tarnybai) atlikti veiklos plane   nenumatytą   administracijos,   savivaldybės     administravimo subjektų  ar  savivaldybės  kontroliuojamų įmonių  finansinį   ir veiklos auditą, priima savivaldybės kontrolieriaus  (savivaldybės kontrolės  ir  audito tarnybos) pateiktas audito  ataskaitas   ir išvadas  dėl  atlikto  finansinio ir veiklos  audito   rezultatų, prireikus   organizuoja  šių  ataskaitų  ir  išvadų     svarstymą  komitetų   ir  tarybos posėdžiuose;

    
166.9.   kontroliuoja   ir   prižiūri   savivaldybės viešojo administravimo institucijų, įstaigų ir įmonių vadovų veiklą, kaip jie  įgyvendina  įstatymus, Vyriausybės ir tarybos sprendimus;

    
166.10. gavęs tarybos pritarimą, sudaro savivaldybės bendradarbiavimo su valstybės   institucijomis, kitomis savivaldybėmis ar užsienio institucijomis sutartis;

    166.11. kontroliuoja pasirengimą vietos gyventojų apklausai ir ją organizuoja;

    
166.12. pagal tarybos   nustatytą  tvarką reprezentacijos reikmėms naudoja mero fondo lėšas ir už jas atsiskaito.

    167. Meras rūpinasi, kad:

    
167.1.  savivaldybei būtų tinkamai atstovaujama Regiono   plėtros taryboje  ir  šios  tarybos  priimti  sprendimai  būtų   tinkamai įgyvendinami savivaldybėje;

    
167.2.  laiku ir tinkamai būtų rengiami savivaldybės  teritorijos raidos  analizės  ir ilgalaikių socialinių, kultūrinių,   ūkinių, investicinių   ir  kitų  programų  projektai,  užtikrinama     jų įgyvendinimo kontrolė;

    
167.3. būtų sudarytos tinkamos prielaidos ir galimybės gyvenamųjų vietovių bendruomenės narius įtraukti į vietos reikalų tvarkymą;

    
167.4.  būtų  užtikrinamas  tarybos  narių   tolygus bendravimas su visais savivaldybės rinkėjais (visoje savivaldybės teritorijoje);

    
167.5.  būtų tobulinamas tarybos sprendimų  priėmimas ir komitetų veikla;

    
167.6.  būtų  deramai  atstovaujama  savivaldybės     interesams bendradarbiaujant ir sprendžiant klausimus su valstybės valdžios ir valstybinio administravimo subjektais,      teisėsaugos institucijomis, nevyriausybinėmis organizacijomis,   užsienio valstybių savivaldybėmis.

    168. Mero sprendimai įforminami potvarkiais ir skelbiami savivaldybės interneto tinklalapyje.

    
169. Meras savo kompetencijos klausimais gali sudaryti   darbo grupes  iš tarybos narių šių sutikimu,  direktoriaus deleguotų administracijos  valstybės  tarnautojų ir darbuotojų,   dirbančių pagal  darbo sutartis, kitų savivaldybės teritorijoje  veikiančių asmenų ir visuomenės atstovų. Darbo grupių, kurių veikloje dalyvauja tarybos narys, darbotvarkės ir darbo laikas skelbiami savivaldybės interneto svetainėje. Darbo grupių posėdžius protokoluoja administracijos direktoriaus paskirtas administracijos darbuotojas. 
   
170.  Meras negali būti tarybos sudaromų  komitetų nariu.

   
171. Meras reglamento 237-240 punktuose nustatyta tvarka ne rečiau kaip kartą per metus  atsiskaito tarybai už savo veiklą, taip   pat rengia  ir pateikia rinkėjams ir visai savivaldybės  bendruomenei savivaldybės veiklos ataskaitą.

    
172. Mero pavaduotojas atlieka tarybos  nustatytas funkcijas ir mero pavedimus. Kai meras negali eiti pareigų visais atvejais,  mero pavaduotojas atlieka visas mero pareigas, išskyrus  reglamento 166.4.-166.7. punktuose numatytus įgaliojimus. Taryba mero pavaduotojo funkcijas  nustato  mero pavaduotojo kadencijos laikotarpiui   ir gali mero siūlymu jas keisti.


173. Kai meras negali eiti pareigų, esant teisės aktais nustatytam atitinkamam dokumentui, mero pavaduotojas atlieka mero pareigas be atskiro tarybos sprendimo. Potvarkį perduoti visas mero pareigas mero pavaduotojui meras pasirašo iš anksto, nurodydamas terminą, kuriam perduodamos mero funkcijos, ir priežastį, dėl kurios pareigos perduodamos. Potvarkį perimti visas mero pareigas dėl ligos pasirašo pats mero pavaduotojas, vadovaudamasis nustatyta tvarka merui išduotu nedarbingumo pažymėjimu. 


174. Meras pagal savo kompetenciją taip pat leidžia potvarkius: dėl darbo grupių, komisijų, sprendimų ir potvarkių projektams rengti bei klausimams nagrinėti sudarymo, dėl įvairių minėjimų ir švenčių organizavimo bei kitais organizaciniais klausimais.


175. Meras,  mero  pavaduotojas prieš  terminą  netenka   savo įgaliojimų tarybos sprendimu, jeigu už tai  balsuoja visų tarybos narių dauguma:

    
175.1.  Vyriausybės arba Valstybės kontrolės siūlymu už  įstatymų ar kitų teisės aktų pažeidimus, dėl kurių padaryta esminės  žalos valstybės ar savivaldybės interesams ir nuosavybei;

    
175.2. kai dėl laikinojo nedarbingumo nedirba daugiau kaip  šimtą dvidešimt  kalendorinių  dienų iš eilės arba daugiau kaip   šimtą keturiasdešimt dienų per paskutinius dvylika mėnesių;

    175.3. kai pateikia atsistatydinimo prašymą;


175.4. jeigu daugiau kaip pusė visų tarybos narių balsuoja už nepasitikėjimą meru ar mero pavaduotoju.

    
176.  Be to, meras, mero pavaduotojas netenka savo   įgaliojimų prieš terminą, jeigu ne mažiau kaip 1/3 visų tarybos narių  pareiškia nepasitikėjimą jais, taryba  priima sprendimą  atleisti merą, mero pavaduotoją ir už tokį   sprendimą balsavo ne mažiau kaip 1/2 išrinktų tarybos narių. Jeigu sprendimas  atleisti  merą, mero pavaduotoją dėl nepasitikėjimo nepriimamas,  šį  klausimą pakartotinai svarstyti galima tik   po pusės metų.

    
177. Mero pavaduotojas mero teikimu prieš terminą netenka  savo įgaliojimų, jeigu už sprendimą atleisti mero pavaduotoją balsuoja visų tarybos narių dauguma.

    
178. Mero, mero pavaduotojo įgaliojimai nutrūksta, jeigu jie netenka  Lietuvos Respublikos pilietybės ar netenka  tarybos nario mandato.

    
179. Pasibaigus tarybos įgaliojimams, baigiasi  ir šios  tarybos  išrinkto mero ir  mero   pavaduotojo įgaliojimai.



180. Taryba, gavusi pasiūlymą, raštą ar prašymą dėl nepasitikėjimo meru ar mero pavaduotoju, privalo šį klausimą svarstyti artimiausiame tarybos posėdyje.


181. Nepasitikėjimo meru ar mero pavaduotoju klausimas svarstomas posėdžio pradžioje.


182. Pirmiausia taryba supažindinama (iki 10 minučių) su pasiūlymu, prašymu ar raštu dėl nepasitikėjimo meru ar mero pavaduotoju. 


183. Vėliau meras išdėsto (iki 10 minučių) savo argumentus svarstomu klausimu.


184. Pirmininkas skelbia diskusiją, kurios metu gali kalbėti (iki 5 minučių) visi tarybos nariai. Baigus diskusiją, žodis suteikiamas (iki 5 minučių) klausimo iniciatoriui ir merui ar mero pavaduotojui.


185. Po šių pasisakymų posėdžio pirmininkas skelbia slaptą balsavimą.


186. Posėdžio pirmininkas skelbia naujo mero rinkimus ar mero pavaduotojo skyrimą. Tarybai nusprendus, rinkimai ar skyrimas šio reglamento nustatyta tvarka gali vykti tame pačiame tarybos posėdyje arba kitame tarybos posėdyje.


187. Jeigu pareikštam nepasitikėjimui meru ar mero pavaduotoju nepritarė daugiau kaip pusė išrinktų tarybos narių, meras, mero pavaduotojas, direktorius ir direktoriaus pavaduotojas tęsia darbą.


188. Posėdyje, kuriame svarstomas nepasitikėjimo mero pavaduotoju klausimas, pirmininkauja meras. 

XI. TARYBOS NARIO TEISĖS IR PAREIGOS


189. Tarybos narys yra Savivaldybių tarybų rinkimų įstatymo nustatyta tvarka savivaldybės nuolatinių gyventojų išrinktas savivaldybės bendruomenės atstovas, už savo veiklą atsakingas rinkėjams bei visai savivaldybės bendruomenei. 


190. Išrinktos naujos tarybos nario įgaliojimai prasideda, o ankstesnės kadencijos tarybos nario įgaliojimai baigiasi nuo tos dienos, kai naujai išrinkta taryba susirenka į pirmąjį posėdį. 


191. Tarybos narys turi tarybos nario pažymėjimą.


192. Tarybos nario pareigos ir teisės nustatytos Konstitucijoje, Vietos savivaldos įstatyme ir šiame reglamente.


193. Draudžiama tarybos narį persekioti už balsavimą ar pareikštą nuomonę tarybos ar jos komitetų posėdžiuose. Už asmens įžeidimą ar šmeižtą, už asmens garbę ir orumą žeminančios ir tikrovės neatitinkančios informacijos paskleidimą tarybos narys atsako įstatymų nustatyta tvarka.


194. Tarybos narys privalo:


194.1. dalyvauti tarybos ir komitetų posėdžiuose. Jeigu negali atvykti į posėdį, apie tai jis privalo pranešti merui, jo pavaduotojui ar tarybos sekretoriui (dėl tarybos posėdžio) bei komiteto pirmininkui ar jo pavaduotojui (dėl komiteto posėdžio), nurodydamas priežastį;


194.2. būti  vieno (be Kontrolės komiteto) komiteto nariu;


194.3. nebalsuoti tarybos ir jos komitetų posėdžiuose, kai jo balsavimas svarstomu klausimu prieštarauja Viešųjų ir privačių interesų derinimo valstybinėje tarnyboje įstatymui;


194.4. nuolat bendrauti su rinkėjais ir ne rečiau kaip vieną kartą per metus (pirmąjį metų ketvirtį) atsiskaityti rinkėjams, pateikiant vietos spaudoje ar savivaldybės  interneto tinklalapyje savo veiklos ataskaitą;


194.5. organizuoti gyventojų priėmimus, apie juos teikiant informaciją vietos spaudoje bei savivaldybės interneto tinklalapyje, ir padėti jiems spręsti kylančias problemas. 


195. Tarybos narys turi teisę:


195.1. įstatymo nustatyta tvarka rinkti ir būti išrinktas į pareigas savivaldybės institucijose;


195.2. reglamento nustatyta tvarka siūlyti tarybai svarstyti  klausimus,  rengti normatyvinę teisinę bazę atitinkančius   tarybos    sprendimų projektus,  iš administracijos ar kitų  savivaldybės įstaigų,  savivaldybės kontroliuojamų įmonių gauti visą   tarybos nario  veiklai reikalingą su taryboje  nagrinėjamais ar   rengiamais  nagrinėti  klausimais  susijusią    informaciją, dalyvauti  diskusijose  svarstomais klausimais, raštu ir   žodžiu pateikti  pastabas dėl tarybos sprendimų   projektų, dėl  tarybos  darbo tvarkos ir  kt.,   tarybos  posėdžio  metu klausti pranešėjus, kalbėti  dėl   vedimo tvarkos,  kreiptis  su paklausimais į savivaldybės   institucijų, administracijos, kitų savivaldybės įstaigų,  įmonių ir  organizacijų, taip pat valstybės institucijų, kurios   veikia savivaldybės teritorijoje, vadovus ir valstybės tarnautojus;


195.3. dalyvauti ir kalbėti komitetų ir komisijų posėdžiuose, kuriuose svarstomi jo pateikti arba su jo elgesiu susiję klausimai;


195.4. jungtis į frakcijas  reglamento nustatyta tvarka;


195.5. gauti iš administracijos vietą posėdžiui, techninę pagalbą ir priemones tarybos nario įgaliojimams vykdyti;


195.6. gauti iš savivaldybės administracijos oficialų patvirtinimą apie dalyvavimą tarybos, komiteto posėdžiuose ir kituose tarybos renginiuose dėl atleidimo nuo tiesioginio darbo ar pareigų bet kurioje institucijoje, įstaigoje, įmonėje ar organizacijoje;


195.7. teikti Kontrolės komitetui pasiūlymus dėl savivaldybės kontrolieriaus metinio darbo plano sudarymo;


195.8. siūlyti merui pavesti savivaldybės kontrolieriui atlikti skubų patikrinimą atskirose įmonėse, įstaigose, organizacijose;


195.9. susipažinti su posėdžių dokumentais;


195.10. būti deleguojamas į nustatytas regionines tarybas ar komisijas. Delegatą į tarybą ar komisiją siūlo atitinkamos veiklos srities tarybos komitetas savo rekomendacinio pobūdžio sprendimu. Galutinį sprendimą deleguoti tarybos narį priima taryba. Įgaliojimai tarybos nariui suteikiami tuo pačiu tarybos sprendimu.
                   196. Jeigu taryba negali vykdyti savo  įgaliojimų dėl  aplinkybių,  susijusių su nepaprastosios  padėties   įvedimu savivaldybės  teritorijoje,  tarybos narių  įgaliojimai   laikino tiesioginio valdymo laikotarpiu sustabdomi.

    197. Tarybos  nario  įgaliojimų  nutrūkimas  prieš    terminą nustatomas įstatymuose.
 


198. Tarybos nariams, išskyrus merą ir mero pavaduotoją, už  darbo laiką atliekant tarybos nario pareigas yra atlyginama (apmokama). Šis atlyginimas apskaičiuojamas pagal skelbiamą Lietuvos ūkio vidutinio mėnesinio darbo užmokesčio (VMDU) dydį, atsižvelgiant į faktiškai dirbtą laiką. Šio atlyginimo dydį nustato taryba.


199. Faktiškai dirbtas laikas (tarybos, komitetų, komisijų, frakcijų posėdžiai, dalykinės išvykos, tarybos nario darbas su rinkėjais) žymimas darbo laiko apskaitos žiniaraštyje administracijos Bendrajame skyriuje. Apie tarybos nario faktiškai dirbtą laiką administracijos Bendrojo skyriaus vedėją informuoja posėdžių sekretorius, atitinkamai veiklai (susirinkimui, išvykai, pasitarimui ir t.t.) vadovavęs asmuo (vadovas, pirmininkas) arba pats tarybos narys, užpildęs specialią formą, iki kiekvieno mėnesio 25 dienos. 


Po kiekvieno posėdžio jo sekretorius sudaro posėdyje (susirinkime, išvykoje ir t.t.) dalyvavusių tarybos narių sąrašą, kuriame turi būti nurodyta posėdžio data, tarybos narių, dalyvavusių posėdyje, vardai ir pavardės, posėdžio pradžia ir pabaiga, atvykimo į posėdį ir išvykimo iš posėdžio laikas bei kiekvieno tarybos nario dalyvavimo posėdyje laikas. Sąrašą pasirašo meras ar kitas posėdžiui pirmininkavęs asmuo ir posėdžio sekretorius.


 200. Tarybos nariui su jo, kaip tarybos nario,  veikla susijusioms kanceliarijos, pašto, telefono, interneto ryšio, transporto išlaidoms apmokėti, kiek jų nesuteikia ar tiesiogiai neapmoka savivaldybės administracija, kas mėnesį mokama 0,3 VMDU dydžio išmoka atsiskaitytinai. Komiteto pirmininkui ši išmoka  papildomai didinama 20 proc., o pirmininko pavaduotojui − 10 proc. Jei tarybos narys be svarbių priežasčių nedalyvavo tarybos ar komiteto posėdyje, išmoka tą mėnesį neišmokama.


201. Išmokai gauti kiekvienas tarybos narys pateikia raštu savivaldybės administracijos Centralizuotos buhalterijos skyriui savos sąskaitos (mokėjimo kortelės) rekvizitus. 200 punkte nurodyto dydžio išmoka kiekvieno mėnesio pabaigoje pravedama visiems tarybos nariams į jų nurodytas sąskaitas banke. Pasibaigus ketvirčiui, kitą mėnesį lėšos pervedamos tik 203 punkte nustatyta tvarka atsiskaičiusiems už gautų lėšų panaudojimą tarybos nariams.

                    202. Per praėjusį ketvirtį nepanaudotos lėšos negali būti naudojamos. Per praėjusį ketvirtį išmokėta suma, už kurią tarybos narys 203 punkte nurodytu laiku už ketvirtį neatsiskaitė, laikoma einamojo ketvirčio išmoka, o pateikta atsikaitymui išlaidų suma įskaitoma į einamojo ketvirčio išlaidas.

                    203. Tarybos narys už išmokų panaudojimą atsiskaito administracijai už kiekvieną ketvirtį pateikdamas ketvirčio išmokų ataskaitas iki kito ketvirčio pirmo mėnesio 15 dienos. Ataskaita pateikiama savivaldybės administracijos Bendrojo skyriaus posėdžių sekretorei – raštvedei. Ataskaitos formą tvirtina direktorius. 

                    204. Iš 200 punkte numatytų lėšų įsigytos prekės nepajamuojamos. Patirta išlaidų, susijusių su tarybos nario veikla, suma įskaitoma  į faktines išlaidas.

                    205. Ar tarybos nario gautos išmokos naudojamos pagal paskirtį, kontroliuoja savivaldybės kontrolierius. 

                    206. Jei nustatoma, kad tarybos narys išmokas panaudojo ne pagal šiame reglamente nurodytą paskirtį, tarybos narys, pasibaigus ataskaitiniam laikotarpiui, šią sumą turi sumokėti iš asmeninių lėšų. Jeigu per du mėnesius pasibaigus ataskaitiniam laikotarpiui tarybos narys ne pagal nurodytą paskirtį panaudotos išmokos dalies nesumoka, tarybos sprendimu administracija ne ginčo tvarka išskaičiuoja jas iš tarybos nariui mokėtinų artimiausio mėnesio išmokų.
                     207.  Jeigu tarybos narys atstovauja savivaldybei už savivaldybės ribų, savivaldybės administracija Vyriausybės nustatyta tvarka apmoka jam komandiruotės išlaidas.


208. Savivaldybės administracijos Centralizuotos buhalterijos skyrius kiekvieną mėnesį išmoka atlyginimą ir išmokas tarybos nariams ir padengia vietos spaudoje atspausdintos informacijos išlaidas (lėšas pervedant į vietos spaudos leidinių sąskaitas).


209. Tarybos, komitetų, komisijų posėdžių, dalykinių išvykų savivaldybės teritorijoje, dalykinių susitikimų laiku tarybos narys atleidžiamas nuo tiesioginio darbo ar pareigų bet kokioje institucijoje, įstaigoje, įmonėje ar organizacijoje. Dokumentą apie tarybos nario dalyvavimą su jo statusu susietoje veikloje, esant būtinybei, išduoda meras.

 
XII. SAVIVALDYBĖS BIUDŽETO PROJEKTO SVARSTYMAS


210. Kiekviena  savivaldybė  turi  savarankišką     biudžetą. Savivaldybės   biudžetas  sudaromas  ir  tvirtinamas vieneriems biudžetiniams metams. Savivaldybių biudžetų rengimo, svarstymo ir tvirtinimo  procedūra  nustatyta Lietuvos Respublikos    ir Vyriausybės nutarimu patvirtintose taisyklėse.
Biudžeto sandaros  įstatyme
    Biudžetiniais  metais  taryba biudžetą   gali tikslinti.

    
211. Savivaldybės biudžeto sudarymo pagrindas yra  tarybos  patvirtintos socialinės, ekonominės ir kitos  programos, taip  pat  savivaldybių funkcijoms įgyvendinti  reikalingų   lėšų skaičiavimai.
 



212. Biudžeto projektas skelbiamas savivaldybės interneto tinklalapyje bei miesto ir seniūnijų skelbimų lentose viešam svarstymui likus ne mažiau nei 14 kalendorinių dienų iki tarybos posėdžio. Su biudžeto projektu galima susipažinti ir savivaldybės administracijos Biudžeto ir turto skyriuje. Gyventojai ir juridiniai asmenys pastabas ir pasiūlymus dėl biudžeto projekto teikia raštu administracijai ne vėliau kaip likus 3 dienoms iki Finansų komiteto posėdžio dienos. Komitetai privalo išnagrinėti biudžeto projektą pagal savo kompetenciją ir savo sprendimus teikia Finansų komitetui. Į komitetų, kuriuose svarstomas biudžeto projektas, posėdžius kviečiami administracijos atstovai, taip pat gali būti kviečiami tarybos Finansų komiteto nariai.



213. Per 212 p. nustatytą laiką gautus gyventojų ir juridinių asmenų atsiliepimus apibendrina savivaldybės administracijos Biudžeto ir turto skyrius ir pasiūlymus pateikia Finansų komitetui.

XIII. VIETOS GYVENTOJŲ APKLAUSA


214. Vietos gyventojų apklausa (toliau − apklausa) vykdoma vadovaujantis Lietuvos Respublikos vietos savivaldos įstatymo nuostatomis. 


215. Apklausos rezultatai yra patariamojo pobūdžio.


216. Apklausoje gali dalyvauti savivaldybės gyventojai, kurie turi teisę rinkti tarybą.


217. Vieną iš Lietuvos Respublikos vietos savivaldos įstatyme įteisintų apklausos būdų pasiūlo apklausos iniciatorius, o konkretų sprendimą dėl apklausos būdo priima taryba, atsižvelgdama į vietos sąlygas ir aplinkybes.


218. Apklausos paskelbimo iniciatyvos teisė priklauso savivaldybės gyventojams ir tarybai. 


219. Reglamentas nustato apklausos paskelbimo iniciatyvos teisės įgyvendinimo tvarką, kai šią iniciatyvos teisę realizuoja tarybos narių grupė, taip pat apklausos rezultatų svarstymo tarybos posėdyje tvarką.


220. Taryba apklausos paskelbimo iniciatyvos teisę įgyvendina ne mažiau kaip septynių tarybos narių grupės reikalavimu. Grupės atstovas pateikia merui teikti tarybai klausimą dėl apklausos organizavimo. Prašyme turi būti nurodyta: apklausai teikiamo klausimo tekstas bei siūlomas apklausos būdas. Prašyme taip pat gali būti pasiūlyta apklausos teritorija. Prašymą pasirašo  visi tarybos narių iniciatyvinės grupės nariai.  Prie prašymo privalo būti pridėtas reglamento nustatyta tvarka parengtas sprendimo projektas. Prašymas registruojamas raštinėje ir svarstomas artimiausiame tarybos posėdyje. Taryba ne vėliau kaip per vieną mėnesį nuo prašymo įregistravimo dienos priima sprendimą dėl apklausos paskelbimo. Jeigu apklausai teikiami klausimai priskirtini savivaldybės funkcijoms, taryba privalo priimti sprendimą paskelbti apklausą.


221. Sprendime paskelbti apklausą turi būti nustatyta: apklausai teikiamo klausimo tekstas, apklausos teritorija, apklausos būdas, apklausos data ir vieta, taip pat apklausos komisijos sudėtis. Tarybos narių grupė, inicijavusi apklausą, turi teisę į apklausos komisiją deleguoti savo atstovą. Tarybos sprendimas paskelbti apklausą turi būti paskelbtas vietos spaudoje, savivaldybės interneto tinklalapyje ir kitose visuomenės informavimo priemonėse.

222. Apklausą organizuoja meras tarybos nustatyta tvarka. 


223. Įvykus apklausai bei jos rezultatus paskelbus vietos spaudoje, savivaldybės interneto tinklalapyje ir kitose visuomenės informavimo priemonėse, ne vėliau kaip per vieną mėnesį apklausos rezultatai turi būti svarstomi tarybos posėdyje. Apklausos rezultatai yra patariamojo pobūdžio. Tarybai priimant sprendimą dėl apklausai teikto klausimo į apklausos rezultatus paprastai atsižvelgiama.


224. Klausimą dėl apklausos rezultatų taryboje pristato apklausos komisijos pirmininkas. Jeigu nusprendžia atsižvelgti į apklausos rezultatus priimant sprendimą dėl apklausti teikto klausimo, taryba:


224.1. įpareigoja direktorių parengti tarybos sprendimo projektą;


224.2. priima sprendimo projektą dėl apklausai teikto klausimo, jeigu jis pateikiamas tame posėdyje. 

XIV. TARYBOS POSĖDYJE PRIIMTŲ DOKUMENTŲ ĮFORMINIMAS, PASKELBIMAS IR KONTROLĖ


225. Tarybos posėdžiai yra protokoluojami. Posėdžio protokolus ir tarybos sprendimus privalo pasirašyti tam posėdžiui pirmininkaujantis meras, jo pavaduotojas ar kitas tarybos narys. Tarybos posėdžių protokolus turi pasirašyti ir tarybos sekretorius. 


226. Tarybos posėdžio protokole nurodoma: tarybos pavadinimas, posėdžio vieta ir laikas, posėdžio eilės numeris, visų tarybos narių, iš jų dalyvavusių ir nedalyvavusių posėdyje, skaičius, vardai bei pavardės, kviestųjų asmenų bei svečių vardai ir pavardės, posėdžio pirmininko vardas ir pavardė, posėdžio darbotvarkė, kiekvieno klausimo pranešėjo ir papildomo pranešėjo vardas, pavardė ir pareigos, diskusijose dalyvavusių asmenų vardai, pavardės ir pareigos, taip pat asmenų, pateikusių klausimus ar paklausimus (raštu ir žodžiu) pranešėjams ir papildomiems pranešėjams, vardai ir pavardės, trumpas šių kalbų ar paklausimų išdėstymas, priimtų sprendimų sąrašas ir balsavimo rezultatai.


227. Prie posėdžio protokolo pridedama: tarybos priimti sprendimai, su sprendimo projektu susiję dokumentai, posėdžio sekretoriui tarybos narių perduoti siūlymai ir pastabos, posėdyje dalyvavusių asmenų sąrašas. 


228. Už priimtų dokumentų įforminimą ir protokolo sutvarkymą atsako posėdžio sekretorius. Daromas posėdžio garso įrašas. Įrašai ir slapto balsavimo biuleteniai saugomi administracijoje nuolat. Už jų saugumą atsako direktoriaus paskirtas administracijos darbuotojas.


229. Tarybos posėdžio protokolas kartu su priedais sutvarkomas ir pasirašomas ne vėliau kaip per 10 dienų po įvykusio posėdžio.


230. Tarybos sprendimus posėdžio pirmininkas turi pasirašyti ne vėliau kaip per 3 darbo dienas po jų priėmimo.


231. Tarybos priimti norminiai teisės aktai įsigalioja kitą dieną po oficialaus informacinio pranešimo vietos spaudoje apie norminio teisės akto priėmimą ir viso norminio teisės akto paskelbimo savivaldybės interneto tinklalapyje, jeigu pačiuose sprendimuose nenustatyta vėlesnė jų įsigaliojimo data.


232. Tarybos priimti individualūs teisės aktai įsigalioja jų pasirašymo dieną, jeigu pačiuose sprendimuose nenustatyta vėlesnė jų įsigaliojimo data.


233. Tarybos posėdžio protokolo išrašas tarybos nariui daromas jo prašymu, kitais atvejais - tik mero pavedimu. Tarybos posėdžio protokolo kopija pateikiama Vyriausybės atstovui Marijampolės apskrityje.


234. Tarybos sprendimus atitinkamoms valstybinėms institucijoms, įmonėms, įstaigoms ir organizacijoms bei pareigūnams administracija perduoda arba išsiunčia  per tris darbo dienas posėdžio pirmininkui pasirašius.


235. Už tarybos sprendimų vykdymo kontrolę atsakingas meras, o už tarybos sprendimų, susijusių su administracijos veikla, ir direktorius.


236. Naujo ketvirčio pirmojo tarybos posėdžio metu  tarybos sekretorius  ir direktorius teikia tarybai informaciją apie sprendimų įgyvendinimą. 

XV. ATASKAITŲ PATEIKIMAS

237. Taryba vieną kartą per metus viešai atsiskaito savivaldybės bendruomenei už savo veiklą. Ataskaitą tarybos vardu pateikia meras.


Tarybos ataskaitos gyventojams projektas, kurį parengia tarybos sudaryta darbo grupė, kiekvienų metų pirmame ketvirtyje svarstoma tarybos posėdyje. Joje apibūdinama tarybos suformuotų komitetų, komisijų bei tarybos narių veikla. Ataskaitą taryba patvirtina sprendimu. 


238. Tarybos ataskaita savivaldybės bendruomenei po jos patvirtinimo taryboje pateikiama savivaldybės interneto tinklalapyje, miesto ir seniūnijų skelbimų lentose. Ataskaita gali būti pateikiama ir bendruomenės sueigose bei susirinkimuose.


239. Meras kiekvienų metų pirmame ketvirtyje atsiskaito tarybai už savo veiklą, pateikdamas ataskaitą raštu.


240. Meras vieną kartą per metus teikia ataskaitą rinkėjams ir visai savivaldybės bendruomenei už savivaldybės veiklą. Ataskaita pateikiama savivaldybės interneto tinklalapyje, miesto ir seniūnijų skelbimų lentose.


241. Direktorius kiekvienų metų pirmame ketvirtyje atsiskaito merui ir tarybai  už savo ir administracijos veiklą, pateikdamas ataskaitas raštu.


242. Po ataskaitų pateikimo merui ir tarybai, direktorius apie savo veiklą informuoja savivaldybės gyventojus, sutrumpintą ataskaitą skelbdamas miesto ir seniūnijų skelbimų lentose. Ataskaita gali būti pateikiama ir bendruomenės sueigose bei susirinkimuose. Savivaldybės interneto tinklalapyje pateikiama visa direktoriaus ataskaita. 


243. Savivaldybės kontrolierius kiekvienų metų pirmame ketvirtyje teikia tarybai savivaldybės kontrolės ir audito tarybos veiklos ataskaitą. Po ataskaitos pateikimo tarybai, ataskaita skelbiama savivaldybės interneto tinklalapyje, o jos santrauka skelbiama vietos spaudoje.


244. Savivaldybės kontrolierius kiekvienais metais iki spalio 1 d. teikia tarybai išvadą dėl savivaldybei nuosavybės teise priklausančio turto ir pasitikėjimo teise valdomo valstybės turto ataskaitas.

                    245. Savivaldybės kontrolierius  kiekvienais metais iki birželio 1 d. teikia tarybai išvadą dėl pateiktų tvirtinti metinių savivaldybės biudžeto vykdymo ataskaitų rinkinio.


246. Tarybos nariai už savo veiklą vieną kartą per metus teikia ataskaitą rinkėjams šio reglamento 194.4. punkte nustatyta tvarka. 


247. Taryba gali teikti valstybės institucijoms pasiūlymus dėl savivaldybės teritorijoje esančių jų padalinių veiklos, taip pat išklausyti šių padalinių vadovus. Šių padalinių  vadovai iškviečiami į kitą tarybos posėdį, kai tokį pasiūlymą pateikia tarybos narys (nariai). 


248. Merui, mero pavaduotojui, tarybos nariams arba direktoriui pasiūlius, taryba išklauso savivaldybės biudžetinių, viešųjų įstaigų, įmonių ir organizacijų vadovų ataskaitas.

XVI. TARYBOS NARIŲ BENDRAVIMAS SU GYVENTOJAIS


249. Tarybos nariai priima gyventojus ir dalyvauja susitikimuose su jais. 

                    Tarybos nariai ne rečiau kaip kartą per metus ir ne vėliau kaip  pirmąjį metų ketvirtį atsiskaito rinkėjams.

                    250. Taryba patvirtina grafikus, kuriuose turi būti numatyta, kokiose vietose, kada ir kokie tarybos nariai ir susitinka su gyventojais ir jiems atsiskaito už savo veiklą taryboje, taip pat grafikus, kuriuose numatyta, kokiose vietose, kada, kokiomis valandomis ir kokie tarybos nariai priima gyventojus. Pagal šiuos tarybos patvirtintus grafikus administracija privalo sudaryti sąlygas tarybos nariams susitikti su gyventojais: informuoti gyventojus apie rengiamus susitikimus, užtikrinti tvarką, parengti patalpas ir kt.

                   251. Taryba, tvirtindama tarybos narių susitikimų su gyventojais grafikus, turi atsižvelgti, kad su gyventojais vienodomis sąlygomis galėtų susitikti visi tarybos nariai. 

                   252. Kiekvienas tarybos narys pats savarankiškai gali organizuoti susitikimus su gyventojais, neatsižvelgdamas į tarybos patvirtintuose grafikuose numatytas datas bei vietas, tačiau rengti šiuos susitikimus administracija neįpareigota.

                    253. Tarybos nariai su gyventojais gali susitikti seniūnijose, gyvenamosiose vietovėse ir kitose gyventojams patogiose vietose.


254. Tarybos nariams už faktiškai dirbtą laiką susitinkant su gyventojais mokamas atlyginimas. 


255. Tarybos nariai turi teisę gauti iš administracijos techninę pagalbą ir priemones tarybos nario įgaliojimams vykdyti.

XVII. GYVENTOJŲ  IR KITŲ ASMENŲ PRIĖMIMO ORGANIZAVIMAS,                            JŲ PASIŪLYMŲ, PAREIŠKIMŲ IR SKUNDŲ NAGRINĖJIMAS

                
256. Meras, jo pavaduotojas, kontrolierius, kiti pareigūnai privalo asmeniškai priimti gyventojus ir kitus asmenis (toliau -  asmenis).

                   
257. Už asmenų priėmimo organizavimą, jų pareiškimų, skundų ir pasiūlymų (toliau – pareiškimų) nagrinėjimą atsako meras. Jis nustato asmenų priėmimo tvarką ir skelbia apie tai savivaldybės interneto tinklalapyje ir vietos spaudoje. 

                    258. Raštvedybą, susijusią su asmenų pareiškimais, tvarko administracijos Bendrasis skyrius. 

                    259. Pareiškimai turi būti išnagrinėti per 10 darbo dienų  nuo jų gavimo dienos, o papildomo tyrimo bei patikrinimo reikalaujantys pareiškimai – ne vėliau kaip per 15 darbo dienų. 

                    260. Kai pareiškimui išnagrinėti reikia patikrinimo, papildomos medžiagos ir klausimas sprendžiamas savivaldybės teritorijoje, jo nagrinėjimo terminą gali pratęsti meras, bet ne ilgiau kaip 8 darbo dienas. Kai klausimas sprendžiamas su valstybinėmis institucijomis , meras gali pratęsti terminą, bet ne ilgiau kaip 20 darbo dienų. Apie tai pranešama pareiškimą pateikusiam asmeniui. 

                   261. Apie pareiškimo nagrinėjimo rezultatus raštu pranešama jį pateikusiam asmeniui. Jei pareiškimas atmetamas, būtinai nurodomi atmetimo motyvai. 

                   262. Tarybos nariai jų adresu gautus rinkėjų pareiškimus nagrinėja patys arba siunčia juos svarstyti atitinkamai institucijai. Apie nagrinėjimo rezultatus pareiškėją informuoja patys tarybos nariai.

                   263. Tarybos ar tarybos nario vardu gauti pareiškimai gali būti nagrinėjami tarybos komitetuose. 

                   264. Pareiškimai, kurie jau buvo nagrinėti mero, administracijos ar komiteto, tačiau rezultatai pareiškėjų netenkina, turi būti svarstomi taryboje. 

                   265. Asmenų pareiškimų nagrinėjimo eigą kontroliuoja  direktorius.

XVIII. TARYBOS NARIO PAKLAUSIMAS


266. Paklausimu laikomas klausimas, dėl kurio tarybos narys ar grupė tarybos narių  raštu kreipiasi į merą, direktorių, savivaldybės kontrolierių, savivaldybės biudžetinių ir viešųjų įstaigų, įmonių ir organizacijų vadovus. 


267. Paklausimo pateikėjas (pateikėjai) turi nurodyti konkretų pareigūną, į kurį kreipiasi, ir kokio atsakymo − žodžiu ar raštu − laukia. Paklausimai registruojami savivaldybės raštinėje.


268. Atsakymo į paklausimą terminas negali viršyti 10 darbo dienų. Jeigu paklausimo metu posėdyje  dalyvauja atitinkamas pareigūnas, jis gali atsakyti į paklausimą tame pačiame posėdyje.


269. Jeigu pareigūnas, kuriam pateiktas paklausimas, negali nustatytu laiku atsakyti, jis privalo raštu motyvuoti ir nurodyti kitą atsakymo terminą, bet ne ilgesnį kaip vienas mėnuo nuo paklausimo gavimo.


270. Gavęs atsakymą į posėdžio metu teiktą paklausimą, paklausimo pateikėjas (pateikėjai) privalo artimiausiame posėdyje supažindinti su juo kitus tarybos narius. Gavęs atsakymą į ne posėdžio metu teiktą paklausimą, paklausimo pateikėjas (pateikėjai) taip pat gali posėdyje su juo supažindinti kitus tarybos narius.


271. Apsvarsčiusi vadovo, kuriam posėdžio metu adresuotas tarybos nario (narių) paklausimas, atsakymą, taryba gali priimti dėl jo sprendimą.


272. Su paklausimu tarybos narys (nariai) gali kreiptis ir į valstybės institucijų, kurios veikia savivaldybės teritorijoje, vadovus ir valstybės tarnautojus.

XIX. DIREKTORIUS IR DIREKTORIAUS PAVADUOTOJAS


273. Direktorius – savivaldybės vykdomoji institucija. Direktorius pavaldus tarybai, atskaitingas tarybai ir merui. Direktorius vadovauja administracijai. Jis yra įstaigos vadovas.


274. Direktorius į pareigas skiriamas mero teikimu tarybos sprendimu tarybos įgaliojimų laikui politinio (asmeninio) pasitikėjimo pagrindu.


275. Savivaldybėje įsteigta direktoriaus pavaduotojo pareigybė. Direktoriaus pavaduotojas į pareigas skiriamas direktoriaus siūlymu mero teikimu tarybos sprendimu politinio (asmeninio) pasitikėjimo pagrindu.


276. Tarnybines nuobaudas direktoriui ir direktoriaus pavaduotojui už tarnybinius nusižengimus skiria taryba. 


277. Kasmetinės atostogos direktoriui ir direktoriaus pavaduotojui suteikiamos tarybos sprendimu.



278. Direktoriaus atostogų ar ligos metu, taip pat kai jis laikinai negali eiti pareigų dėl kitų priežasčių, direktoriaus pareigas visais atvejais atlieka direktoriaus pavaduotojas. Šis pavedimas įforminamas tarybos sprendimu.


279. Direktoriaus pavaduotojas atsiskaito direktoriui, o prireikus – ir tarybai. 



280. Direktorius vykdo jam pavestas paprastosios tarybos kompetencijos funkcijas:


280.1. savivaldybės viešųjų įstaigų (kurių savininkė yra savivaldybė) vidaus kontrolės tvarkos nustatymas;


280.2. sprendimų dėl savivaldybės valdomo išlikusio nekilnojamojo turto nuosavybės teisių atkūrimo religinėms  bendrijoms ir bendruomenėms priėmimas;


280.3. darbdavio įgaliojimų, susijusių su sprendimų priėmimu savivaldybės biudžetinių įstaigų, savivaldybės viešųjų įstaigų (kurių savininkė yra savivaldybė), savivaldybės kontroliuojamų uždarųjų akcinių bendrovių vadovų skyrimui į pareigas ir atleidimui iš jų teisės aktų nustatyta tvarka, kitų funkcijų, susijusių su šių juridinių asmenų vadovų darbo santykiais, įgyvendinimas Lietuvos Respublikos darbo kodekso ir kitų teisės aktų nustatyta tvarka. 
XX. REGLAMENTE NENUMATYTŲ PROCEDŪRINIŲ KLAUSIMŲ SPRENDIMAS


281. Visus tarybos veiklos procedūrinius klausimus, kurie nenumatyti šiame reglamente ir Lietuvos Respublikos įstatymuose, siūlo spręsti tarybos posėdžio pirmininkas. Toks sprendimas po trumpo posėdžio pirmininko motyvų išdėstymo priimamas be diskusijų posėdyje dalyvaujančių tarybos narių dauguma.

___________________________________

